open-index/open-wikipedia-markdown huggingface dataset:
น้ำยาลบคำผิด

200px|thumb|น้ำยาลบคำผิดแบบขวด

**น้ำยาลบคำผิด** เป็นของเหลวสีขาวทึบใช้สำหรับป้ายทับข้อความผิดพลาดในเอกสาร และเมื่อแห้งแล้วสามารถเขียนทับได้ โดยปกติน้ำยาลบคำผิดจะบรรจุอยู่ในขวดเล็ก และมีฝาซึ่งมีแปรงติดอยู่ (หรืออาจเป็นชิ้นโฟมสามเหลี่ยม) ซึ่งจุ่มน้ำยาอยู่ในขวด แปรงนั้นใช้สำหรับป้ายน้ำยาลงบนกระดาษ

ก่อนที่จะมีการคิดค้นโปรแกรมประมวลคำ น้ำยาลบคำผิดเป็นที่นิยมอย่างมากสำหรับการพิมพ์เอกสารด้วยเครื่องพิมพ์ดีด

รูปแบบแรกสุดของน้ำยาลบคำผิดถูกคิดค้นขึ้นเมื่อ ค.ศ. 1951 โดยเลขานุการ Bette Nesmith Graham ผู้ก่อตั้งบริษัทลิควิดเปเปอร์ ด้วยการใส่สีขาวบรรจุลงในขวดน้ำยาทาเล็บ ใช้พู่กันป้ายน้ำยาสีขาวลงบนกระดาษที่พิมพ์คำผิด ชนิดของตัวทำละลายในน้ำยาลบคำผิด ตัวทำละลายชนิด  halogenated hydrocarbon ใช้เป็นส่วนผสมประมาณร้อยละ 75 มีจุดเดือดในช่วง 70-170 องศาเซลเซียส เช่น tricholorethane, tricholorethylene เป็นต้น

ตัวทำละลายชนิด halogenated hydrocarbon ที่ใช้ผสมกับสารละลายอินทรีย์ จะใช้เป็นส่วนผสมสารละลายอินทรีย์ประมาณร้อยละ 25 เสือเป็นเก

เนื่องจากน้ำยาลบคำผิดประกอบด้วยตัวทำละลายอินทรีย์ (สารประกอบอินทรีย์ระเหยง่าย) น้ำยาที่ไม่ได้ใช้เป็นเวลานานจะข้นมากขึ้นตามเวลาเพราะตัวทำละลายจะระเหยไปในอากาศ ซึ่งอาจทำให้น้ำยาข้นเกินไปที่จะใช้ หรือบางทีก็แห้งกรังไปเลย ดังนั้นผู้ผลิตน้ำยาลบคำผิดบางรายจึงขายตัวทำละลายเป็นอีกขวดแยกต่างหากโดยเรียกว่า *ทินเนอร์* การใส่ทินเนอร์เพียงไม่กี่หยดลงในขวดก็ทำให้น้ำยากลับมาเป็นสภาพปกติ

ทินเนอร์ที่ว่านี้เดิมประกอบด้วยโทลูอีน ซึ่งถูกห้ามใช้เนื่องจากเป็นสารก่อมะเร็ง ในเวลาต่อมาได้เปลี่ยนไปใช้ 1,1,1-ไตรคลอโรอีเทน แต่ก็ถูกห้ามใช้อีกโดยพิธีสารมอนทรีออล (Montreal Protocol) เนื่องจากเป็นสารที่ทำลายโอโซนในชั้นบรรยากาศ จึงเปลี่ยนไปใช้ไตรคลอโรเอทิลีนซึ่งก็ไม่ได้ปลอดภัยจากเดิมมากนัก ปัจจุบันนี้ทินเนอร์ที่ใช้ในน้ำยาลบคำผิดมีส่วนประกอบของโบรโมโพรเพน

เพื่อที่จะหลีกเลี่ยงความไม่สะดวกที่จะใช้ตัวทำละลายอินทรีย์ ด้วยเหตุผลของความปลอดภัยและการสรรหา น้ำยาลบคำผิดบางยี่ห้อสามารถใช้น้ำเป็นตัวทำละลายได้ แต่ก็มีข้อเสียตรงที่ใช้เวลาแห้งนานกว่า และไม่สามารถใช้ได้กับหมึกบางประเภท ซึ่งจะทำให้สีหมึกปนกับน้ำยา

## การใช้ในทางที่ผิด
ตัวทำละลายอินทรีย์เป็นสารออกฤทธิ์ต่อจิตประสาทเมื่อสูดดมเข้าไปอย่างตั้งใจ ตัวทำละลายเช่นนี้เป็นสารสูดดมที่มีราคาถูกกว่าสารเสพติดเพื่อความผ่อนคลายชนิดอื่น การใช้น้ำยาลบคำผิดเป็นสารสูดดมสามารถทำให้หัวใจเต้นเร็วและผิดจังหวะ ซึ่งอาจนำไปสู่การเสียชีวิต ดังนั้นผู้ผลิตบางรายจึงใส่กลิ่นที่ไม่พึงประสงค์ลงไปในน้ำยาเพื่อป้องกันการใช้ในทางที่ผิดนี้

## ปากกาลบคำผิด
thumb|200px|ปากกาลบคำผิด
เมื่อไม่นานมานี้ น้ำยาลบคำผิดได้เปลี่ยนบรรจุภัณฑ์ให้คล้ายกับปากกา ปากกานี้จะมีสปริงอยู่ที่ปลาย ซึ่งเมื่อถูกกดลงบนกระดาษ น้ำยาจะไหลออกมาในปริมาณน้อย เมื่อเทียบกับแบบขวดแล้ว ปากกาลบคำผิดสามารถใช้กับเส้นเล็ก ๆ หรือพื้นที่แคบได้ แต่ไม่ได้มีแนวโน้มว่าจะใช้เวลาแห้งน้อยกว่าเดิม เพราะว่าพื้นที่ผิวหน้าในการระเหยนั้นมีขนาดเล็กกว่า

**ชนิดของน้ำยาลบคำผิด**

# ชนิดที่ใช้สารอินทรีย์เป็นตัวทำละลาย เป็นชนิดที่มีการใช้สารอินทรีย์เป็นตัวทำละลาย ได้แก่ แอลกอฮอล์ คีโตน เบนซีน โทลูอีน อีเทอร์ ไกลคอน คาร์บอนเตตระคลอไรด์ รวมถึงสารประกอบไฮโดรคาร์บอนชนิดอื่น ๆ
# ชนิดที่ใช้น้ำเป็นตัวทำละลาย เป็นชนิดที่ใช้น้ำเป็นตัวทำละลายเป็นหลัก แต่อาจผสมสารอื่นเพื่อให้น้ำยามีการละลายตัว และป้องกันการตกตะกอน เช่น แอลกอฮอล์ อีเทอร์ เป็นต้น

## อ้างอิง

## แหล่งข้อมูลอื่น
* http://inventors.about.com/library/inventors/blliquid_paper.htm

หมวดหมู่:เครื่องเขียน
ตำบลช้างเผือก (อำเภอเมืองเชียงใหม่)

**ตำบลช้างเผือก** เป็นตำบลหนึ่งในอำเภอเมืองเชียงใหม่ จังหวัดเชียงใหม่ ปัจจุบันมีทั้งส่วนที่เป็นองค์การบริหารส่วนตำบลช้างเผือก เทศบาลตำบลช้างเผือก () และบางส่วนยังอยู่ในเขตเทศบาลนครเชียงใหม่ ตั้งอยู่ทางทิศตะวันตกเฉียงเหนือของอำเภอเมืองเชียงใหม่ มีสถานที่สำคัญหลายแห่ง เช่น วัดเจ็ดยอด อนุสาวรีย์ครูบาศรีวิชัย พิพิธภัณฑสถานแห่งชาติเชียงใหม่ ศูนย์ประชุมและแสดงสินค้านานาชาติจังหวัดเชียงใหม่

## ประวัติ
ตำบลช้างเผือก ได้รับการจัดตั้งจากพระราชบัญญัติสุขาภิบาลเมื่อ พ.ศ. 2495 หลังจากนั้นได้เปลี่ยนเป็นเทศบาล ตามพระราชบัญญัติ
เปลี่ยนแปลงฐานะของสุขาภิบาลเป็นเทศบาล พ.ศ. 2542 เมื่อวันที่ 25 พฤษภาคม พ.ศ. 2542 และได้รับการเลื่อนชั้นเป็นเทศบาลชั้น 5 
เมื่อ 22 กันยายน พ.ศ. 2543

## ลักษณะภูมิศาสตร์
### ภูมิประเทศ
ตำบลช้างเผือกมีพื้นที่ประมาณ 29.1 ตร.กม. (18,189.9 ไร่) โดยแบ่งเป็นพื้นที่องค์การบริหารส่วนตำบลช้างเผือก 23 ตารางกิโลเมตร และเทศบาลตำบลช้างเผือก 6.1 ตารางกิโลเมตร ลักษณะพื้นที่เป็นที่ราบติดเชิงเขาดอยสุเทพ ลาดเอียงจากทิศตะวันตกไปทิศตะวันออก มีความสูงจากระดับน้ำทะเลประมาณ 320 เมตร

### ภูมิอากาศ
เนื่องจากตำบลช้างเผือกมีพื้นที่ติดภูเขา ทำให้มีอากาศค่อนข้างเย็นสบาย อุณหภูมิสูงสุดประมาณ 27-29 องศาเซลเซียส ในเดือนเมษายน 
และอุณหภูมิต่ำสุดประมาณ 21-22 องศาเซลเซียส ในเดือนธันวาคม
* ตำบลช้างเผือกมีสภาพอากาศแบ่งออกเป็น 3 ฤดู ดังนี้
**ฤดูร้อน : ปลายเดือนกุมภาพันธ์ ถึง พฤษภาคม
**ฤดูฝน : เดือนพฤษภาคม ถึง ตุลาคม โดยได้รับอิทธิพลจากลมมรสุมตะวันออกเฉียงใต้
**ฤดูหนาว : เดือนพฤศจิกายน ถึง กุมภาพันธ์ โดยได้รับอิทธิพลจากลมมรสุมตะวันออกเฉียงเหนือ

## อาณาเขต
ตำบลช้างเผือกมีอาณาเขตติดต่อ 4 ตำบลใน 2 อำเภอของจังหวัดเชียงใหม่
* ทิศเหนือ ติดต่อกับ ต.ดอนแก้ว อ.แม่ริม จ.เชียงใหม่
* ทิศใต้ ติดต่อกับ เทศบาลนครเชียงใหม่ ต.สุเทพ อ.เมืองเชียงใหม่ จ.เชียงใหม่
* ทิศตะวันออก ติดต่อกับ ต.ป่าตัน อ.เมืองเชียงใหม่ จ.เชียงใหม่
* ทิศตะวันตก ติดต่อกับ ต.โป่งแยง อ.แม่ริม จ.เชียงใหม่

## การแบ่งเขตการปกครอง
ตำบลช้างเผือกแบ่งออกเป็น 5 หมู่บ้าน ได้แก่
# หมู่ 1 **บ้านช่างเคี่ยน** อยู่ในเขต ทต.ช้างเผือก และ อบต.ช้างเผือก
# หมู่ 2 **บ้านเจ็ดยอด** อยู่ในเขต ทต.ช้างเผือก และ อบต.ช้างเผือก
# หมู่ 3 **บ้านข่วงสิงห์** อยู่ในเขต ทต.ช้างเผือก และ อบต.ช้างเผือก
# หมู่ 4 **บ้านขุนช่างเคี่ยน** อยู่ในเขต อบต.ช้างเผือก
# หมู่ 5 **บ้านสนสวย** อยู่ในเขต ทต.ช้างเผือก
# **บ้านสันติธรรม** อยู่ในเขต อบต.ช้างเผือก และเขตเทศบาลนครเชียงใหม่

## ประชากร

จากการสำรวจเมื่อปี พ.ศ. 2561 หากนับเฉพาะเขตองค์การบริหารส่วนตำบลช้างเผือกและเทศบาลตำบลช้างเผือก จะมีประชากรทั้งหมด 11,391 คน แยกเป็นในเขตองค์การบริหารส่วนตำบลช้างเผือก 2,237 คน และเทศบาลตำบลช้างเผือก 9,154 คน รายละเอียดตามตารางมีดังนี้

## สถานที่สำคัญ
### สถานที่ท่องเที่ยว
thumb|วัดเจ็ดยอด
* วัดเจ็ดยอด (โพธารามมหาวิหาร)
* พิพิธภัณฑสถานแห่งชาติเชียงใหม่
* สวนล้านนา ร.9
* อนุสาวรีย์ครูบาศรีวิชัย
* ลานกางเต็นท์ ยอดดอยปุย เส้นทางเดินศึกษาธรรมชาติ
* บ้านม้งขุนช่างเคี่ยน
* สระน้ำหนองฮ่อ
* พิพิธภัณฑ์ชาวเขา

### สถานที่อื่นๆ
thumb|ภายในตลาดศิริวัฒนา (กาดธานินทร์)
* ศูนย์ประชุมและแสดงสินค้านานาชาติ จังหวัดเชียงใหม่
* มหาวิทยาลัยเทคโนโลยีราชมงคลล้านนา
* สถานีตำรวจภูธรตำบลภูพิงค์
* ตลาดศิริวัฒนา (กาดธานินทร์)

## อ้างอิง

## แหล่งข้อมูลอื่น
* เว็บไซต์เทศบาลตำบลช้างเผือก
* เว็บไซต์องค์การบริหารส่วนตำบลช้างเผือก

หมวดหมู่:ตำบลในอำเภอเมืองเชียงใหม่
ตำบลช้างเผือก (แก้ความกำกวม)

**ตำบลช้างเผือก** สามารถหมายถึง
* ตำบลช้างเผือก อำเภอเมืองเชียงใหม่ จังหวัดเชียงใหม่ (ส่วนภูมิภาค)
** เทศบาลตำบลช้างเผือก (ส่วนท้องถิ่น)
** องค์การบริหารส่วนตำบลช้างเผือก (จังหวัดเชียงใหม่) (ส่วนท้องถิ่น)
* ตำบลช้างเผือก อำเภอจะแนะ จังหวัดนราธิวาส
** องค์การบริหารส่วนตำบลช้างเผือก
* ตำบลช้างเผือก อำเภอสุวรรณภูมิ จังหวัดร้อยเอ็ด
** องค์การบริหารส่วนตำบลช้างเผือก
โซเดียมโบรไมด์

**โซเดียมโบรไมด์** (Sodium Bromide หรือ NaBr) เป็นสารประกอบ มีผลึกคล้ายเกลือแกงเป็นแหล่งของโบรไมด์ไอออน 

## อ้างอิง

## แหล่งข้อมูลอื่น

* Information about NaBr.
* Bromide Poisoning in Angola

หมวดหมู่:สารประกอบโซเดียม
หมวดหมู่:โบรไมด์
โซเดียมฟลูออไรด์

**โซเดียมฟลูออไรด์** () เป็นของแข็งไม่มีสี ใช้เป็นแหล่งของฟลูออไรด์ มีราคาถูกกว่าและดูดความชิ้นน้อยกว่าโพแทสเซียมฟลูออไรด์

## อ้างอิง

## แหล่งข้อมูลอื่น
* 

หมวดหมู่:เกลือแร่
หมวดหมู่:เฮไลด์โลหะ
หมวดหมู่:สารประกอบโซเดียม
หมวดหมู่:ฟลูออไรด์
โซเดียมไอโอไดด์

**โซเดียมไอโอไดด์** () เป็นผลึกเกลือสีขาว ใช้เป็นแหล่งของไอโอไดด์ เพื่อการตรวจวัดทางรังสีวินิจฉัย หรือ เพื่อรักษาอาการขาดไอโอดีน

## อ้างอิง

## แหล่งอ้างอิง
* 

## แหล่งข้อมูลอื่น

* 
* 
* 
* 

หมวดหมู่:เฮไลด์โลหะ
หมวดหมู่:สารประกอบอนินทรีย์
หมวดหมู่:สารประกอบโซเดียม
หมวดหมู่:ไอโอไดด์
โพแทสเซียมไอโอไดด์

**โพแทสเซียมไอโอไดด์** (Potassium iodide หรือ KI) เป็นสารประกอบอนินทรีย์ ใช้ทดแทนโซเดียมไอโอไดด์เพราะดูดความชื้นน้อยกว่า ทำให้สามารถจัดการได้โดยสะดวก มีการผลิตเชิงการค้านับหมื่นตันในแต่ละปี สารนี้หากเก็บไว้นานแล้วจะเป็นสีเหลืองเนื่องจากปฏิกิริยาออกซิเดชันของไอโอไดด์กลายเป็นไอโอดีน

หมวดหมู่:เฮไลด์โลหะ
หมวดหมู่:ไอโอไดด์
หมวดหมู่:สารประกอบโพแทสเซียม
หมวดหมู่:ยาหลักขององค์การอนามัยโลก
หมวดหมู่:วัตถุเจือปนอาหาร
ดีพร้อม ไชยวงศ์เกียรติ

**ดีพร้อม ไชยวงศ์เกียรติ** เกิดวันที่ 3 มีนาคม พ.ศ. 2487 ที่บ้านท่าม่วง จังหวัดกาญจนบุรี ดำรงตำแหน่งอาจารย์ประจำภาควิชาจุลชีววิทยา มหาวิทยาลัยเกษตรศาสตร์ และเป็นหนึ่งในนิสิตผู้เขียนหนังสือ "บันทึกลับจากทุ่งใหญ่" ในการต่อต้านการใช้อำนาจของภาครัฐจนนำมาสู่เหตุการณ์ 14 ตุลาคม พ.ศ. 2516

## ประวัติ

* ประถมศึกษา โรงเรียนวัดศรีโลหะราษฎร์บำรุง
* มัธยมศึกษาตอนต้น โรงเรียนวิสุทธรังษี จังหวัดกาญจนบุรี
* มัธยมศึกษาตอนปลาย โรงเรียนเตรียมอุดมศึกษา
* อุดมศึกษา  มหาวิทยาลัยเกษตรศาสตร์

## ประสบการณ์ด้านวิชาการ
รับราชการที่ภาควิชาจุลชีววิทยา มหาวิทยาลัยเกษตรศาสตร์ตั้งแต่พ.ศ. 2510 ถึงพ.ศ. 2547

มีความเชี่ยวชาญในเรื่องของการเพาะเห็ดชนิดต่าง ๆ นอกจากจะเป็นวิชาที่สอนให้ความรู้กับนิสิตแล้ว ยังมีการจัดฝึกอบรมเกี่ยวกับการเพาะเห็ดให้กับเกษตรกรและประชาชนผู้สนใจทั่วประเทศ

การพัฒนาในเรื่องการปลูกขนุนในประเทศไทยยังไม่มีการพัฒนาและคัดเลือกสายพันธุ์ จนกระทั่งอาจารย์ดีพร้อมได้มีการเขียนบทความทางด้านการเกษตรในหนังสือพิมพ์ไทยรัฐ ภายใต้ชื่อคอลัมน์ "ทำมาหากินบนผืนแผ่นดินไทย" 

ส่งเสริมและขยายผลให้มีการใช้แพคโคลบิวทราโซลเพื่อบังคับให้มะม่วงออกและติดผลนอกฤดูกาล

การนำเทคโนโลยีสมัยใหม่มาใช้ในการผลิตมะขามหวาน จังหวัดเพชรบูรณ์ 

## ประสบการณ์ด้านการเมือง
ที่ปรึกษารัฐมนตรีช่วยว่าการกระทรวงเกษตรและสหกรณ์ ปี พ.ศ. 2532

## ประสบการณ์ด้านสังคม
ร่วมการประท้วงศาลโลก ต่อต้านการคืนเขาพระวิหารให้กับเขมรในปี พ.ศ. 2509

ทำหนังสือประท้วงสถานทูตอเมริกาไม่ให้เครื่องบิน B52 บินผ่านแนวของมหาวิทยาลัยเกษตรศาสตร์

รณรงค์ไม่ให้มีการซื้อสินค้าจากญี่ปุ่น ในปี พ.ศ. 2514

อดีตนักกลอนชมรมวรรณศิลป์ มหาวิทยาลัยเกษตรศาสตร์

## ถึงแก่กรรม
ถึงแก่กรรมวันที่ 13 สิงหาคม พ.ศ. 2551 ด้วยโรคมะเร็ง สิริรวมอายุได้ 64 ปี

## เครื่องราชอิสริยาภรณ์

## อ้างอิง

* ดีพร้อม ไชยวงศ์เกียรติ คุณูปการกับวงการเกษตรไทย 
* "บันทึกลับจากทุ่งใหญ่"
* นิดหนึ่งนี้อุทิศแด่ชาวนา

หมวดหมู่:บุคคลจากจังหวัดกาญจนบุรี
หมวดหมู่:นักอนุรักษ์ธรรมชาติ
หมวดหมู่:นักวิชาการจากจังหวัดกาญจนบุรี
หมวดหมู่:ข้าราชการพลเรือนชาวไทย
หมวดหมู่:อาจารย์คณะวิทยาศาสตร์
หมวดหมู่:คอลัมนิสต์
หมวดหมู่:หนังสือพิมพ์ไทยรัฐ
หมวดหมู่:บุคคลจากโรงเรียนวิสุทธรังษี
หมวดหมู่:บุคคลจากโรงเรียนเตรียมอุดมศึกษา
หมวดหมู่:บุคคลจากคณะวิทยาศาสตร์ มหาวิทยาลัยเกษตรศาสตร์
หมวดหมู่:ผู้ได้รับเครื่องราชอิสริยาภรณ์ ท.ช.
หมวดหมู่:ผู้ได้รับเครื่องราชอิสริยาภรณ์ ท.ม.
หมวดหมู่:ผู้ได้รับเหรียญจักรพรรดิมาลา
โพแทสเซียมฟลูออไรด์

**โพแทสเซียมฟลูออไรด์** (Potassium fluoride หรือ KF) เป็นสารประกอบทางเคมีที่ใช้เป็นแหล่งของฟลูออไรด์ สารละลายของสารนี้จะกัดแก้ว เพราะสามารถทำปฏิกิริยากับแก้วเกิดเป็นฟลูออโรซิลิเกตได้

## อ้างอิง

หมวดหมู่:เฮไลด์โลหะ
หมวดหมู่:สารประกอบโพแทสเซียม
หมวดหมู่:สารประกอบอนินทรีย์
หมวดหมู่:ฟลูออไรด์
KF

**KF** หรือ **Kf** อาจหมายถึง
* คอปเปราทีวา ฟูร์บันเด็ท สหกรณ์ค้าปลีกสวีเดน
* รหัสขนส่งสินค้า IATA ของ บลูวัน สายการบินที่อยู่ในฟินแลนด์
* โพแทสเซียมฟลูออไรด์
* ตัวกรองคาลมาน
* เคทเทิลฟูดส์
* คาตามาริ โฟเรเวอร์ เกมในเพลย์สเตชัน 3
* คิลลิง โฟลร์ วิดีโอเกม
โพแทสเซียมคลอไรด์

**โพแทสเซียมคลอไรด์** (Potassium chloride หรือ KCl) ประกอบด้วยโพแทสเซียมและคลอรีน 

เกิดจากปฏิกิริยาระหว่าง ด่างคลี และ กรดเกลือ ใช้เป็นแหล่งของโพแทสเซียมไออนและคลอรีนไอออน (คลอไรด์) 

สามารถใช้เป็นปุ๋ยและใช้เป็นสารพิษในการฉีดเข้าเส้นเลือดเพื่อประหารชีวิตคนได้

## อ้างอิง

## อ่านเพิ่ม

*  
*  

## แหล่งข้อมูลอื่น
* 

หมวดหมู่:เกลือแร่
หมวดหมู่:เฮไลด์โลหะ
หมวดหมู่:คลอไรด์
หมวดหมู่:สารประกอบโพแทสเซียม
หมวดหมู่:ยาหลักขององค์การอนามัยโลก
เรื่องนางนพมาศ หรือ ตำรับท้าวศรีจุฬาลักษณ์

**เรื่องนางนพมาศ หรือ ตำรับท้าวศรีจุฬาลักษณ์** เป็นหนังสือที่เชื่อกันว่าแต่งขึ้นในสมัยสุโขทัย ผู้แต่งคือ นางนพมาศ หรือ "ท้าวศรีจุฬาลักษณ์" แต่หนังสืออาจชำรุดเสียหาย และได้มีการแต่งขึ้นใหม่ในสมัยรัตนโกสินทร์ แต่คงเนื้อหาเดิมของโบราณ เพิ่งมีการชำระและตีพิมพ์เผยแพร่เป็นครั้งแรกเมื่อ พ.ศ. 2457

สมเด็จฯ กรมพระยาดำรงราชานุภาพทรงพระนิพนธ์ไว้ในคำนำว่า ในเรื่องโวหารนั้น หนังสือเล่มนี้สังเกตได้ว่าแต่งในราวสมัยรัชกาลที่ 2 – รัชกาลที่ 3 เพราะถ้าเทียบสำนวนกับหนังสือรุ่นสุโขทัย อย่างไตรภูมิพระร่วง หรือหนังสือรุ่นอยุธยา ซึ่งเห็นชัด ว่าหนังสือนางนพมาศใหม่กว่าอย่างแน่นอน และยังมีที่จับผิดในส่วนของเนื้อหา ที่กล่าวถึงชาติฝรั่งต่างๆ โดยเฉพาะอเมริกัน ซึ่งเพิ่งเกิดใหม่ 

สมเด็จฯ กรมพระยาดำรงราชานุภาพได้ทรงกราบทูลรัชกาลที่ 5 ว่าหนังสือที่ปรากฏนี้คงไม่ได้เก่าขนาดสุโขทัยเป็นแน่ รัชกาลที่ 5​ ก็ทรงเห็นอย่างนั้น แต่มีนักปราชญ์รุ่นก่อนๆ เช่นรัชกาลที่ 4 หรือ กรมหลวงวงศาธิราชสนิท เชื่อว่าน่าจะมีตัวฉบับเดิมที่เก่าแก่ แต่ต้นฉบับอาจชำรุดขาดไป มาถึงสมัยรัตนโกสินทร์จึงมีการแก้ไขเพิ่มเติมให้สมบูรณ์เท่าที่จะทำได้ และเล่าสืบกันมาว่าในครั้งรัชกาลที่ 3 ได้ทรงพระราชนิพนธ์แทรกไว้ตอนหนึ่ง คือ ตอนที่ว่าด้วย “พระศรีมโหสถลองปัญญานางนพมาศ” จนจบ “นางเรวดีให้โอวาทของนพมาศ” ซึ่งกินเนื้อที่ ราว 1 ใน 3 ของเรื่อง

## เนื้อหา
เริ่มต้นว่าด้วยกำเนิดมนุษย์ ชาติภาษา พร้อมแนะนำตัวผู้เขียน “ข้าน้อยผู้ได้นามบัญญัติชื่อว่า ศรีจุฬาลักษณ์” เล่าถึงกำเนิดอาณาจักรและ จากนั้นก็สรรเสริญพระเกียรติสมเด็จพระร่วงเจ้า เล่าถึงผู้คน ชาติตระกูลในสุโขทัย และมาถึงประวัติส่วนตัวของนางนพมาศ

พระมโหสถ พราหมณ์ บิดาของนางนพมาศได้เล่านิทานสอนใจแก่นางสามสี่เรื่อง จากนั้นนางเรวดี มารดา ให้โอวาทสอนมารยาท แล้วนำไปถวายตัวพระร่วงเจ้า

ช่วงต่อมานางนพมาศเล่าถึงพิธีพราหมณ์ทั้งสิ้น 12 พิธี เริ่มตั้งแต่เดือน 12 พิธีจองเปรียง (เดือนอ้าย เดือนยี่ จนถึงเดือนสิบเอ็ด พิธีอาชยุศ ปิดท้ายด้วยหัวข้อ “ว่าด้วยความประพฤติแห่งนางสนม” เรื่องกิริยามารยาทต่างๆ

ในพิธีแรก (คือเดือนสิบสองไทย) เรียกว่า พิธีจองเปรียง “วันเพ็ญเดือน 12 เป็นนักขัตฤกษ์ชักโคมลอยโคม” ผู้คนพากันแต่งโคมชักโคมแขวนโคมลอยทั่วพระนคร ทำโคมตกแต่งลวดลาย มาชักมาแขวนเรียงรายตามแนวโคมชัยเสาระหงหน้าพระที่นั่ง มีมหรสพด้วย นางนพมาศทำโคมลอยเป็นรูปดอกกระมุท (ดอกบัว) จุดประทีปเปรียง (คือ ใส่น้ำมันไขข้อโค) มีจุดดอกไม้ไฟ จุดพะเนียงพลุสว่างไสวไปหมด ในหนังสือเล่าต่อว่า “อันว่าโคมลอยรูปดอกกระมุทก็ปรากฏมาจนเท่าทุกวันนี้ แต่คำโลกสมมุติเปลี่ยนชื่อเรียกว่าลอยกระทงทรงประทีป” 

สำหรับใน พิธีจองเปรียงนี้ ได้กล่าวถึงโคมลอยโคมชัก โคมปักโคมห้อย (เช่นเดียวกับพระราชพิธีจองเปรียง ในหนังสือ พระราชพิธีสิบสองเดือน) เพื่อให้พระเจ้าอยู่หัวได้ทรงสักการะพระมหาเกตุธาตุจุฬามณีในชั้นดาวดึงส์ และพระเจ้าอยู่หัวเสด็จเรือพระที่นั่งไปถวายดอกไม้เพลิงตามพระอารามหลวงริม ฝั่งแม่น้ำทั่วพระนคร 

## อ้างอิง

หมวดหมู่:วรรณคดีไทย
หมวดหมู่:วรรณกรรมสมัยกรุงสุโขทัย
โมจิ

thumb|180px|''คิริโมจิ'' (切り餅) หรือ ''คากูโมจิ'' (角餅)
thumb|กระบวนการผลิตโมจิด้วยอุปกรณ์สมัยใหม่

**โมจิ** () เป็นอาหารชนิดหนึ่งของญี่ปุ่นที่ทำจากข้าวเหนียว ตัดเป็นก้อน สามารถนำไปประยุกต์ทำขนมได้หลายชนิด ในญี่ปุ่น แต่ละปีจะมีประเพณี​ตำโมจิซึ่งเป็นการนำข้าวเหนียวญี่ปุ่นที่นึ่งเสร็จใหม่ ๆ มาตำ ปัจจุ​บันไม่ค่อยมีให้เห็นบ่อยนัก

## วิธีการทำ
การทำโมจินั้นเริ่มจากการนำข้าวเหนียวไปนึ่งให้สุกแล้วนำมาตำให้เหนียวขึ้นก็จะได้โมจิสด

## ขนมที่ทำจากโมจิ
แป้งโมจินำไปย่างหรือทำให้สุกก่อนราดด้วยน้ำเชื่อม หรือทำขนมอื่น ๆ เช่น ถั่วแดงกวน มีชื่อเรียกต่างกัน เช่น
* ไดฟูกุ (daifuku) เป็นโมจิเหนียวนำมาปั้นและใส่ไส้ขนมหวานได้ทั้งครีม ถั่วแดงกวนและไส้อื่น ๆ
* ดังโงะ (dango) แป้งโมจิก้อนกลมนำไปย่างบนเตา ราดซอสโชยุแบบเหนียวหวาน
* โอชิรูโกะ​ (oshiruko)​ เป็นซุปถั่วแดงกวน ใส่โมจิ นิยมกินกันในวันปีใหม่
* ซากุระโมจิ (sakura mochi) เป็นขนมแป้งไส้ถั่วแดงกวนห่อด้วยใบซากุระ ดองแช่น้ำเกลือ นิยมรับประทานกันในเทศกาลฮินะมัตสึริ (เทศกาลเด็กผู้หญิง) และเทศกาลฮานามิ (เทศกาลชมดอกไม้ (ซากุระ)

ขนมญี่ปุ่นเกือบทุกประเภทมีการใช้โมจิเป็นส่วนผสมหลัก

## อ้างอิง

* แนะนำโมจิ
* วิธีการย่างโมจิ
*หน้า 33, *ไทยแลนด์โอนลี่ 8 อาหารญี่ปุ่นเหล่านี้มีเฉพาะเมืองไทย!*. "SPECIAL SCOOP" โดย สิทธิโชค ศรีโช. · HEALTH & CUISINE ปีที่ 16 ฉบับที่ 188: กันยายน 2559


หมวดหมู่:อาหารจากข้าวของญี่ปุ่น
หมวดหมู่:อาหารจากข้าวเหนียว
ภาษาสุ

**ภาษาสุ** จัดอยู่ในตระกูลภาษาออสโตรเอเชียติก ภาษากลุ่มมอญ-เขมร สาขามอญ-เขมรตะวันออก สาขาย่อยบะห์นาริก มีผู้พูด 2,360 คน (พ.ศ. 2543) ในแขวงอัตตะปือ ประเทศลาว

## อ้างอิง

สเ
ภาษาโอย

**ภาษาโอย** (Oy) มีผู้พูดทั้งหมด 14,947 คน (พ.ศ. 2538) ในแขวงอัตตะปือ ประเทศลาว บริเวณที่ราบโบโลเวน ใกล้ปากเซ 80% พูดได้เพียงภาษาเดียว  อยู่ในตระกูลภาษาออสโตรเอเชียติก ภาษากลุ่มมอญ-เขมร สาขามอญ-เขมรตะวันออก สาขาย่อย บะห์นาริก 

## อ้างอิง
Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.

โอย
ภาษาสอก

**ภาษาสอก** มีผู้พูดทั้งหมด 1,600 คน (พ.ศ. 2524) ในแขวงอัตตะปือ ประเทศลาว จัดอยู่ในตระกูลภาษาออสโตรเอเชียติก ภาษากลุ่มมอญ-เขมร สาขามอญ-เขมรตะวันออก สาขาย่อยบะห์นาริก ใกล้เคียงกับภาษาโอย ภาษาซะปวน และภาษาเจ็ง 

## อ้างอิง

* Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.

สอก
RAW

**RAW** อาจหมายถึง

* ไฟล์ภาพดิบ - ข้อมูลภาพในกล้องดิจิทัลที่ยังไม่ผ่านการปรับแต่ง
* WWE RAW - องค์กรมวยปล้ำอาชีพ
จัตุรัสนาโวนา

thumb|Street sign, Piazza Navona
thumb|น้ำพุจตุมหานที กับเสาโอเบลิสก์จากอียิปต์ ที่กลางจัตุรัสนาโวนา
thumb|น้ำพุจตุมหานที

**จัตุรัสนาโวนา** () เป็นจัตุรัสแห่งหนึ่งในกรุงโรม เคยเป็นสนามกีฬาโรมันโบราณในคริสต์ศตวรรษที่ 1 ที่ชื่อว่า Stadium of Domitian ซึ่งชาวโรมันจะเดินทางมาที่นี่เพื่อชม agones ("กีฬา") โดยในสมัยนั้นสถานที่แห่งนี้รู้จักในชื่อว่า 'Circus Agonalis' (สนามกีฬา) เชื่อกันว่าชื่อของจัตุรัสนี้มาจากการเรียกชื่อสถานที่เพี้ยนจาก 'in agone' เป็น 'navone' จนกระทั่งกลายมาเป็น 'navona' ในที่สุด

นาโวนา
เอลิซาเบธแห่งออสเตรีย

__NOTOC__
**เอลิซาเบธแห่งออสเตรีย** อาจจะหมายถึง
* เอลิซาเบธแห่งออสเตรีย สมเด็จพระราชินีแห่งฝรั่งเศส (Elisabeth of Austria, Queen of France) - สมเด็จพระราชินีในพระเจ้าชาร์ลส์ที่ 9 แห่งฝรั่งเศส 
* เอลิซาเบธแห่งออสเตรีย สมเด็จพระราชินีแห่งโปแลนด์และลิทัวเนีย (Elisabeth of Austria (d. 1505)) - สมเด็จพระราชินีในพระเจ้าคาซิเมียร์ที่ 4 แห่งแห่งโปแลนด์และลิทัวเนีย 
* เอลิซาเบธแห่งออสเตรีย สมเด็จพระราชินีแห่งโปแลนด์ (Elisabeth of Austria (1526–1545)) - สมเด็จพระราชินีในพระเจ้าซิกิสมุนด์ที่ 2 ออกัสตัสแห่งโปแลนด์ 
* อาร์คดัชเชสเอลิซาเบธ ฟรานซิสคาแห่งออสเตรีย (Archduchess Elisabeth Franziska of Austria) - ภรรยาของเฟอร์ดินันด์ คาร์ล วิคเตอร์ อาร์คดยุคแห่งออสเตรีย-เอสเต และคาร์ล เฟอร์ดินันด์อาร์คดยุคแห่งออสเตรีย 
* จักรพรรดินีเอลิซาเบธแห่งออสเตรีย (Empress Elisabeth of Austria) - สมเด็จพระจักรพรรดินีในจักรพรรดิฟรันทซ์ โยเซ็ฟที่ 1 แห่งออสเตรีย 
* อาร์ชดัชเชสเอลิซาเบธ มารีแห่งออสเตรีย (Archduchess Elisabeth Marie of Austria) 

หมวดหมู่:หน้าแก้ความกำกวมชื่อบุคคล
แยกศิริราช

**แยกศิริราช** เป็นสี่แยกจุดตัดระหว่างถนนวังหลังกับถนนอรุณอมรินทร์ ในย่านตลาดวังหลังและท่าพรานนก ในพื้นที่เขตบางกอกน้อย กรุงเทพมหานคร เป็นที่ตั้งของโรงพยาบาลศิริราช

## กายภาพ
เป็นจุดบรรจบของถนนอรุณอมรินทร์ ขนาด 4 ช่องจราจร (มีเกาะกลาง) ในแนวเหนือ-ใต้, ถนนวังหลัง ขนาด 4 ช่องจราจร (ไม่มีเกาะกลาง) ในแนวถนนอรุณอมรินทร์ มีสะพานข้ามแยกซึ่งเชื่อมต่อจากสะพานอรุณอมรินทร์ โดยสิ้นสุดที่หน้ากรมอู่ทหารเรือ

## สถานที่สำคัญบริเวณแยกศิริราช
* โรงพยาบาลศิริราช คณะแพทย์ศาสตร์ศิริราชพยาบาล คณะเทคนิคการแพทย์ มหาวิทยาลัยมหิดล และคณะพยาบาลศาสตร์ มหาวิทยาลัยมหิดล มหาวิทยาลัยมหิดล
* ท่าวังหลังและท่าพรานนก
* ตลาดวังหลัง
* วัดวิเศษการ

## ดูเพิ่ม
* ถนนวังหลัง
* วังหลัง

## แหล่งข้อมูลอื่น

ศิริราช
ศิริราช
แยกบ้านขมิ้น

**แยกบ้านขมิ้น** () เป็นสามแยกจุดตัดซอยอิสรภาพ 44 (ซอยแสงศึกษา) และถนนอรุณอมรินทร์ บริเวณเยื้องกับซอยวัดระฆังโฆสิตาราม ถัดจากจุดบรรจบระหว่างคลองวัดระฆังกับคลองบ้านขมิ้น (แนวคูเมืองกรุงธนบุรี) มาทางทิศเหนือ ในพื้นที่แขวงศิริราช เขตบางกอกน้อย กรุงเทพมหานคร

## ประวัติ
โดยชื่อ "บ้านขมิ้น" นั้นมาจากในอดีต ตั้งแต่ยุคกรุงธนบุรีเป็นราชธานี ที่แห่งนี้เป็นชุมชนของช่างฝีมือที่ผลิตผงขมิ้นที่มีชื่อเสียง ต่อมาได้เปลี่ยนเป็นมะตูมเชื่อม จนทำให้ได้ชื่อว่า "ซอยมะตูม" หรือ "ตรอกมะตูม" ในซอยอรุณอัมรินทร์ 23 ซึ่งแต่เดิมซอยนี้มีชื่อว่า "ตรอกสวนอนันต์" ซึ่งผลิตเปลือกส้มโอจำหน่าย จนได้ชื่อว่า "บ้านเปลือกส้มโอ" แต่ภายหลังได้เปลี่ยนเป็นมะตูมเชื่อม ซึ่งไม่ปรากฏหลักฐานว่าได้เปลี่ยนมาตั้งแต่เมื่อไหร่ แต่ทางการก็ได้เปลี่ยนชื่อเป็น ตรอกมะตูม ดังในปัจจุบัน เพื่อให้สอดคล้องกับลักษณะทางกายภาพเพื่อให้จดจำง่าย ส่วนชื่อบ้านขมิ้น เหลือหลักฐานเพียงศาลเจ้าพ่อบ้านขมิ้น (ปึงท้าวกง) ศาลเจ้าจีนขนาดเล็กของชาวแต้จิ๋วหลังหนึ่งที่ตั้งอยู่ใกล้กับแยก ซึ่งสร้างตรงกับรัชสมัยจักรพรรดิกวังซฺวี่ แห่งราชวงศ์ชิง และคลองบ้านขมิ้น ซึ่งเป็นลำคลองสายหนึ่งอันเป็นส่วนหนึ่งของคูเมืองกรุงธนบุรี อยู่ในแนวเลียบหลังบ้านเรือนประชาชนตั้งแต่ตรอกมะตูมผ่านหน้าวัดพระยาทำวรวิหาร ซึ่งปัจจุบันเหลือสภาพเป็นเพียงคลองที่ตื้นเขินและถูกรุกล้ำและกลายเป็นเพียงท่อระบายน้ำออกสู่คลองบางกอกน้อยเท่านั้น

## กายภาพ
เป็นจุดบรรจบของถนนอรุณอมรินทร์ ขนาด 4 ช่องจราจร (ไม่มีเกาะกลาง) ในแนวเหนือ-ใต้, ซอยแสงศึกษา ขนาด 2 ช่องจราจร (ไม่มีเกาะกลาง)

## สถานที่สำคัญบริเวณใกล้แยกบ้านขมิ้น
* วัดระฆังโฆสิตาราม
* วัดพระยาทำวรวิหาร
* โรงพยาบาลธนบุรี

## ดูเพิ่ม
* กรุงธนบุรี

## อ้างอิง

## แหล่งข้อมูลอื่น

บ้านขมิ้น
บ้านขมิ้น
ธรรมคุ้มครองโลก

**ธรรมคุ้มครองโลก** ธรรม 2 ประการ ได้แก่ หิริ และ โอตตัปปะ

## หิริ
หิริ (อ่านว่า หิ-ริ, หิ-หริ) แปลว่า ความละอายแก่ใจ ความละอายต่อบาป หิริ หมายถึงความละอายใจตัวเองต่อการทำความชั่วความผิด ต่อการประพฤติทุจริตทั้งหลายและความละอายใจตัวเองที่จะละเว้นไม่ทำความดีซึ่งควรจะทำให้เกิดมีในตน เช่นบิดามารดามีความละอายใจที่จะไม่ดูแลบุตรของตน เช่นนี้เรียกว่ามีหิริ

หิริ เกิดขึ้นได้ด้วยการคิดถึงการศึกษา ฐานะ ยศศักดิ์ ชาติตระกูลของตน คิดถึงความเสียหายที่จะเกิดขึ้น รวมกับความแกล้วกล้าของจิตใจที่จะไม่ทำชั่วเช่นนั้น
หิริ เป็นธรรมรักษาคุ้มครองโลก ทำให้โลกเกิดสันติ ทำให้คนเราอยู่กันอย่างสงบสุข เพราะคนที่มีหิริจะเกลียดความชั่ว และละอายที่จะทำความชั่วทั้งต่อหน้าและลับหลัง ทำให้ไม่ก่อความเดือดร้อนให้แก่โลกและสรรพสัตว์ทั้งปวง

## โอตตัปปะ
โอตตัปปะ (อ่านว่า โอด-ตับ-ปะ) แปลว่า ความเกรงกลัว หมายถึงความสะดุ้งกลัวต่อผลของความชั่ว ต่อผลของความทุจริตที่ทำไว้

โอตตัปปะ เป็นอาการของจิตที่หวั่นไหวเมื่อจะทำความชั่ว เพราะกลัวความผิดที่จะตามให้ผลในภายหลัง เกิดขึ้นได้เพราะคิดถึงโทษหรือความทุกข์ที่จะเกิดขึ้นจากการทำชั่ว จากการประพฤติทุจริตของตน เช่น ตัวเองเองต้องเดือดร้อน เกิดความเสียหาย เสียทรัพย์สินเงินทอง เสียอิสรภาพ หรือถูกคนอื่นตำหนิติเตียน ถูกสังคมรังเกียจ เป็นต้น

โอตตัปปะ เป็นธรรมคุ้มครองโลกคู่กับหิริ เพราะคนที่มีโอตตัปปะย่อมกลัวที่จะทำความผิด ทำให้งดเว้นจากการประพฤติต่าง ๆ ได้ อันเป็นเหตุให้เกิดความร่มเย็นเป็นสุข เกิดสันติภาพขึ้น

หมวดหมู่:ธรรมหมวด 2
หมวดหมู่:หลักธรรมของศาสนาพุทธ
หมวดหมู่:คำศัพท์ศาสนาพุทธ
แยกบ้านเนิน

**แยกบ้านเนิน** () เป็นสามแยกจุดบรรจบระหว่างถนนอิสรภาพ ถนนรถไฟ (เขตบางกอกน้อย) และถนนสุทธาวาส ในพื้นที่เขตบางกอกน้อย กรุงเทพมหานคร ใกล้กับบริเวณตลาดศาลาน้ำร้อน (ใหม่) และสถานีรถไฟบางกอกน้อย

"บ้านเนิน" เป็นชื่อเรียกย่านบริเวณดังกล่าว มาจากคำว่า "บ้านเนิน-ค่ายหลวง" โดยแต่เดิมตั้งแต่ยุคกรุงธนบุรีเป็นราชธานี ณ ที่แห่งนี้เป็นชุมชนของช่างฝีมือที่ผลิตเครื่องดนตรีไทยที่มีชื่อเสียงคือ ฆ้องวง ที่ไม่เหมือนกับฆ้องวงของที่อื่น เนื่องจากเป็นฆ้องลงหิน ใช้วิธีการตีขึ้นรูปและบุแบบเดียวกับขันลงหิน จึงทำให้ฆ้องวงที่ผลิตจากที่นี่มีคุณภาพดี ให้เสียงดังกังวานและไพเราะ 

และในปัจจุบัน ใกล้กับทางแยก ยังเป็นที่ตั้งของชุมชนตรอกข้าวเม่า (ซอยอิสรภาพ 47) ชุมชนโบราณที่เคยเป็นแหล่งผลิตข้าวเม่าที่มีชื่อเสียง ปัจจุบันเป็นแหล่งผลิตกะละแมและข้าวเหนียวแดง ซึ่งเป็นขนมที่นิยมเตรียมสำหรับงานวันสงกรานต์

## กายภาพ
เป็นจุดบรรจบของถนนอิสรภาพ ขนาด 4 ช่องจราจร (ไม่มีเกาะกลาง) ด้านทิศใต้, ถนนรถไฟ ขนาด 2 ช่องจราจร (ไม่มีเกาะกลาง) ด้านทิศตะวันออก และถนนสุทธาวาส ขนาด 4 ช่องจราจร (ไม่มีเกาะกลาง) ด้านทิศเหนือ

## สถานที่สำคัญบริเวณแยกบ้านเนิน
* สถานีรถไฟบางกอกน้อย
* ตลาดศาลาน้ำร้อน
* ตลาดบางกอกน้อย
* วัดสุทธาวาส
* วัดอมรทายิกาวาส (วัดใหม่ยายมอญ)
* พิพิธภัณฑ์ท้องถิ่นกรุงเทพมหานคร เขตบางกอกน้อย

## อ้างอิง

## ดูเพิ่ม
* กรุงธนบุรี

## แหล่งข้อมูลอื่น

บ้านเนิน
บ้านเนิน
แยกวิทยุ-เพชรบุรี

**แยกวิทยุ-เพชรบุรี** () เป็นสามแยกถนนวิทยุบรรจบถนนเพชรบุรี ใกล้ทางลงทางด่วนเพชรบุรีของทางพิเศษเฉลิมมหานคร ในพื้นที่เขตราชเทวี กรุงเทพมหานคร ถือว่าเป็นจุดสิ้นสุดของถนนวิทยุ

เมื่อปี พ.ศ. 2533 บริเวณแยกนี้เป็นสถานที่เกิดเหตุการณ์รถบรรทุกแก๊สระเบิด ซึ่งทำให้มีผู้เสียชีวิตและผู้บาดเจ็บเป็นจำนวนมาก และเกิดเพลิงไหม้ทำให้อาคารบ้านเรือนได้รับความเสียหายเป็นบริเวณกว้าง นับเป็นอุบัติเหตุที่ร้ายแรงมากที่สุดครั้งหนึ่งในรอบปี

## สถานที่สำคัญบริเวณทางแยก
* ท่าเรือสะพานวิทยุ
* อาคารวานิช 1 และ 2
* อาคารวิทยุคอมเพล็กซ์
* บีดีเอ็มเอส เวลเนส คลินิก
** โรงแรมเมอเวนพิค บีดีเอ็มเอส เวลเนส รีสอร์ท กรุงเทพ
* ปาร์คนายเลิศ
** โรงแรมอามัน นายเลิศ กรุงเทพ

## ดูเพิ่ม
* เหตุการณ์รถแก๊สระเบิดที่ถนนเพชรบุรีตัดใหม่ พ.ศ. 2533

## แหล่งข้อมูลอื่น

วิทยุ-เพชร
วิทยุ-เพชร
แยกหมอมี

**แยกหมอมี** หรือที่นิยมเรียกว่า **สามแยก** หรือ **สามแยกถนนเจริญกรุง** เป็นห้าแยกจุดตัดถนนเจริญกรุง, ถนนพระรามที่ 4, ถนนทรงสวัสดิ์ และถนนมิตรพันธ์ ในพื้นที่แขวงป้อมปราบ เขตป้อมปราบศัตรูพ่าย และแขวงตลาดน้อย เขตสัมพันธวงศ์ กรุงเทพมหานคร ใจกลางย่านเยาวราช ซึ่งเป็นย่านชาวไทยเชื้อสายจีนที่สำคัญในกรุงเทพฯ 

ในอดีตพื้นที่แถบนี้มีสถานะเป็นตำบลหนึ่งขึ้นอยู่ในอำเภอสัมพันธวงศ์ จังหวัดพระนคร เรียกว่า "ตำบลสามแยก" ต่อมาในปลายปี พ.ศ. 2441 ได้เกิดเหตุเพลิงไหม้ เพลิงได้ลุกลามไปทั่วเนื่องจากบ้านเรือนแถบนี้ปลูกด้วยไม้และหลังคามุงจาก รัชกาลที่ 5 จึงได้ทรงพระกรุณาโปรดเกล้าฯ ให้มีเจ้าพนักงานจัดการบำรุงความสุขสำราญของประชาชนในเขตจังหวัดพระนคร และห้ามไม่ให้ผู้หนึ่งผู้ใดปลูกสร้างโรงเรือนอันกำบังด้วยไม้ขัดแตะ หรือด้วยแผง หรือด้วยใบไม้ขึ้นในตำบลซึ่งเกิดเพลิงไหม้คราวนี้นั้นต่อไป เว้นแต่จะได้รับอนุญาตจากเจ้าพนักงานกระทรวงนครบาล ซึ่งจะอนุญาตให้ปลูกสร้างเป็นครั้งเป็นคราว เช่น โรงพักทำงาน หรือโรงมีการเล่นต่าง ๆ ชั่วสมัยหนึ่งเท่านั้น

ต่อมาในปี พ.ศ. 2458 ได้มีการจัดสร้างโรงภาพยนตร์สิงคโปร์ขึ้น และในปี พ.ศ. 2475 โรงภาพยนตร์สิงคโปร์ได้รื้อถอนสร้างใหม่เป็นโรงภาพยนตร์เฉลิมบุรี ในวาระเดียวกับที่มีการจัดสร้างศาลาเฉลิมกรุงขึ้น ครั้งหนึ่งที่แยกหมอมียังเป็นที่ตั้งของสถานีตำรวจนครบาลสามแยกเป็นอาคารไม้ทรงปั้นหยาซึ่งอยู่ตรงที่ตั้งของธนาคารยูโอบี สาขาสามแยกในปัจจุบัน หลังจากสถานีตำรวจถูกเพลิงจากเหตุการณ์อั้งยี่ซึ่งเสียหายทั้งหมด จึงย้ายไปอยู่ตรงข้ามกับมูลนิธิป่อเต็กตึ๊งในปัจจุบันโดยเปลี่ยนชื่อเป็น สถานีตำรวจนครบาลพลับพลาไชย 2

โดยชื่อ "หมอมี" ที่ใช้ในปัจจุบันนั้นมีที่มาจากชื่อของร้านขายยาหมอมี หรือร้านขายยาบุญมี ซึ่งเป็นกิจการของนายมี เกษมสุวรรณ หรือหมอมี ซึ่งเป็นผู้ที่มีความรู้ความชำนาญในเรื่องของยาและเคมีทางการแพทย์ โดยเฉพาะยานัตถุ์และยาสมุนไพรต่าง ๆ ซึ่งได้เคยเปิดกิจการอยู่ที่แยกแห่งนี้

ปัจจุบัน แยกหมอมีเป็นที่รู้จักกันดีของการเป็นที่ตั้งของร้านอาหารที่จำหน่ายลอดช่องที่มีชื่อเสียงและประวัติเก่าแก่ยาวนาน รวมถึงข้าวต้มกระดูกหมูอีกด้วย รวมถึงยังมีซุ้มประตูวชิรธำรง 72 พรรษา ตั้งอยู่บนถนนเจริญกรุงอีกด้วย

## อ้างอิง

## แหล่งข้อมูลอื่น

หมอมี
หมอมี
หมอมี
แยกบ้านหม้อ

**แยกบ้านหม้อ** () เป็นสี่แยกจุดตัดระหว่างถนนพระพิทักษ์, ถนนบ้านหม้อ และถนนพาหุรัด ในพื้นที่แขวงวังบูรพาภิรมย์ เขตพระนคร กรุงเทพมหานคร ใจกลางพระนคร เป็นย่านค้าขายอะไหล่เครื่องใช้ไฟฟ้า, วิทยุสื่อสาร, ลำโพง, อุปกรณ์อิเล็กทรอนิก และเครื่องเสียง รวมถึงเครื่องประดับมีค่า จำพวกทองคำ และเพชร

ปัจจุบันสี่แยกบ้านหม้อมีการจัดการจราจรแบบทิศทางเดียวทั้ง 4 ด้าน เส้นทางเข้าสู่ทางแยกได้แก่ถนนพระพิทักษ์และถนนบ้านหม้อ (จากปากคลองตลาด) เส้นทางออกจากทางแยกได้แก่ถนนบ้านหม้อ (ไปสี่กั๊กพระยาศรี) และถนนพาหุรัด

สถานที่สำคัญบริเวณแยก คือ ตลาดบ้านหม้อ ในรัชสมัยรัชกาลที่ 5 เป็นตลาดที่คึกคัก ปัจจุบันที่บริเวณเหนือประตูทางเข้ายังคงปรากฏสถาปัตยกรรมรูปหม้อ บ่งบอกถึงชื่อของสถานที่ ซึ่งอาชีพปั้นหม้อดินเผา เป็นอาชีพแต่ดั้งเดิมของชาวชุมชนบริเวณนี้ ซึ่งเป็นชาวมอญ และเป็นที่มาของชื่อถนนรวมถึงสี่แยก รวมถึงยังมีศาลเจ้าบ้านหม้อเล่าปึงเถ่ากง () ศาลเจ้าจีนเก่าแก่ของชาวแต้จิ๋ว ที่สร้างมาตั้งแต่ปี พ.ศ. 2359 นับเป็นศาลเจ้าแต้จิ๋วที่เก่าแก่ที่สุด 

## ดูเพิ่ม
* วังบ้านหม้อ

## อ้างอิง
 
## แหล่งข้อมูลอื่น

บ้านหม้อ
บ้านหม้อ
แยกพาหุรัด

**แยกพาหุรัด** เป็นสี่แยกจุดตัดถนนตรีเพชร และถนนพาหุรัด ในพื้นที่เขตพระนคร กรุงเทพมหานคร ใจกลางย่านการค้าพาหุรัด แหล่งค้าขายเสื้อผ้าสำเร็จรูปแหล่งใหญ่ และเป็นพื้นที่ต่อเนื่องกับตลาดบ้านหม้อ ซึ่งเป็นย่านค้าขายอะไหล่เครื่องใช้ไฟฟ้า ลำโพงและเครื่องเสียง รวมไปถึงร้านขายเครื่องเพชร อัญมณีและเครื่องประดับ นอกจากนี้บริเวณแยกพาหุรัดยังเป็นย่านการค้าที่เก่าแก่อีกแห่งหนึ่งของกรุงเทพฯ ในอดีตเคยมีตลาดมิ่งเมืองเป็นแหล่งค้าผ้าและอุปกรณ์ตัดเย็บที่มีชื่อเสียง ปัจจุบันได้กลายเป็นศูนย์การค้าดิโอลด์สยาม ซึ่งเป็นศูนย์การค้าสมัยใหม่ที่ยังคงเอกลักษณ์ความเป็นย่านเก่าของกรุงเทพฯ และยังมีห้างไนติงเกล ห้างสรรพสินค้ายุคเก่าที่ยังคงเปิดให้บริการจนถึงปัจจุบันอยู่ที่แยกพาหุรัด

## สถานที่สำคัญบริเวณแยก
* ห้างไนติงเกล
* ศูนย์การค้าดิโอลด์สยาม
* โรงเรียนเพาะช่าง
* โรงเรียนสวนกุหลาบวิทยาลัย
* วัดทิพยวารีวิหาร (กัมโล่วยี่)
* ศาลาเฉลิมกรุง

## ดูเพิ่ม
* ถนนพาหุรัด
* ถนนบ้านหม้อ

## แหล่งข้อมูลอื่น

พาหุรัด
พาหุรัด
แยกเฉลิมกรุง

**แยกเฉลิมกรุง** เป็นสี่แยกจุดตัดถนนตรีเพชร, ถนนตีทอง และถนนเจริญกรุง ในพื้นที่เขตพระนคร กรุงเทพมหานคร อยู่ใกล้เคียงกับย่านการค้าพาหุรัด แหล่งค้าขายเสื้อผ้าสำเร็จรูปแหล่งใหญ่ และย่านบ้านหม้อ ย่านค้าขายอะไหล่เครื่องใช้ไฟฟ้า ลำโพงและเครื่องเสียง รวมไปถึงร้านขายเครื่องเพชร อัญมณีและเครื่องประดับ

บริเวณแยกเฉลิมกรุงเป็นที่ตั้งของศาลาเฉลิมกรุง โรงภาพยนตร์เก่าแก่ที่สร้างขึ้นตั้งแต่สมัยรัชกาลที่ 7 ในงานสมโภชกรุงรัตนโกสินทร์ 150 ปี พุทธศักราช 2475 ซึ่งเป็นที่มาของชื่อทางแยก และอยู่ถัดจากศูนย์การค้าดิโอลด์สยาม ศูนย์การค้าสมัยใหม่ที่พยายามคงเอกลักษณ์ความเป็นย่านเก่าไว้

## สถานที่สำคัญบริเวณแยก
* ศาลาเฉลิมกรุง
* ดิโอลด์สยามพลาซ่า

## แหล่งข้อมูลอื่น

เฉลิมกรุง
เฉลิมกรุง
แคมาราซอรัส

**คามาราซอรัส** () เป็นไดโนเสาร์กินพืช ตระกูลซอโรพอด 4 เท้า มีขนาดลำตัวไม่ใหญ่ มีชีวิตอยู่ในกลางถึงปลายยุคจูแรสซิก เมื่อ 145 -155 ล้านปีก่อน มีความยาว 18 เมตร มีน้ำหนักประมาณ 18-20 ตัน กะโหลกศีรษะมีลักษณะสั้นแต่ลึกเข้าไปด้านใน ขากรรไกรมีขนาดใหญ่ คอและหางสั้นกว่าซอโรพอดตัวอื่น ไม่มีปลายหางแส้ ลำตัวกลมหนาและค่อนข้างสั้น แขนขาใหญ่โตมีลักษณะคล้ายเสาหิน ขาหลังยาวกว่าขาหน้าเล็กน้อย มีรูจมูกขนาด ใหญ่เหนือดวงตา เพื่อช่วยในการระบายความร้อนและดมกลิ่น 

ชื่อของเจ้าคามาราซอรัสมาจากภาษากรีก แปลว่า "โพรง" สาเหตุที่ได้ชื่อสุดพิศวงนี้ก็เพราะกระดูกที่เป็นโพรงของมัน นัก-วิทยาศาสตร์ทั้งหลายกล่าวว่าโพรงนี้เอาไว้ลดภาระของขาทั้ง 4ของมันไม่ให้แบกรับน้ำหนักตัวอันอ้วนฉุมากเกินไปแถมยังช่วยระบายความร้อนในร่างกายได้อีกด้วย นอกจากนี้เจ้าคามาราซอรัสยังมีคอและหางสั้นกว่าไดโนเสาร์ตัวอื่นในสายพันธุ์เดียวกัน หากลองสังเกตใบหน้างามๆดีๆ จะพบว่ากระโหลกศีรษะของมันลึกเข้าไปด้านในและมีรูขนาดใหญ่อยู่เหนือดวงตา ฟันเป็นซี่ถี่เอาไว้งับแล้วรูดใบไม้เรียวออกจากกิ่งชนิดไม่เหลือเศษติดก้านในคำเดียว

หมวดหมู่:ไดโนเสาร์ในยุคจูแรสซิก
หมวดหมู่:ซอโรพอด
ลูกอ๊อด

thumb|250px|ลักษณะโดยทั่วไปของลูกอ๊อด และลักษณะของปาก
[thumb|250px|ลูกอ๊อดของกบในวงศ์ [Bufonidae]]

**ลูกอ๊อด** ()  หรือ **ลูกฮวก** หรือ **อีฮวก** ในภาษาอีสานหรือภาษาเหนือ เป็นชื่อเรียกของตัวอ่อนของสัตว์ครึ่งบกครึ่งน้ำในอันดับกบ (Anura) เมื่อโตเต็มวัย ลูกอ๊อดจะมีรูปร่างเช่นเดียวกบปกติทั่วไป แต่กระนั้นก็ยังมีกบบางชนิดที่ไม่มีช่วงวัยลูกอ๊อด

ลูกอ๊อด มีรูปร่างโดยทั่วไปคล้ายปลา มีหาง ไม่มีขา หายใจด้วยเหงือก ส่วนหัวมีขนาดโตมาก ซึ่งลูกอ๊อดของกบแต่ละวงศ์ก็มีรูปร่างและลักษณะแตกต่างออกไป โดยแบ่งตามโครงสร้างของปาก, โครงสร้างของห้องเหงือก, และจำนวนและตำแหน่งของช่องเปิดเหงือกที่เป็นทางผ่านออกของน้ำซึ่ง สามารถจำแนกเป็น 4 แบบได้ คือ

1. มีช่องปากยาวและแคบ ไม่มีจะงอยปากและไม่มีตุ่มฟันบริเวณปาก ช่องเปิดห้องเหงือกมี 2 ช่องอยู่ทางด้านข้างของลำตัว กินอาหารด้วยการกรองเข้าปาก เช่น กบในวงศ์ Pipidae

2. มีช่องปากเล็กและซับซ้อนมากกว่าแบบที่ 1 แต่ไม่มีจะงอยปากและไม่มีตุ่นฟันที่บริเวณปาก ช่องเปิดของห้องเหงือกมีช่องเดียวอยู่ทางด้านท้ายตัวและในแนวกลางลำตัว กินอาหารด้วยการกรอง เช่น กบในวงศ์ Microhylidae

3. ช่องปากมีจะงอยปากและมีตุ่มฟัน ช่องเปิดของห้องเหงือกมีช่องเดียวอยู่ในแนวตรงกลางลำตัว ได้แก่ กบในวงศ์ Ascaphidae, Bombinatoridae, Discoglossidae

4. ช่องปากมีจะงอยปากและมีตุ่มฟัน ช่องเปิดของห้องเหงือกมีช่องเดียวอยู่ทางด้านข้างลำตัวและทางซ้ายของลำตัว ซึ่งลักษณะของกบส่วนใหญ่

นอกจากนี้แล้ว ลูกอ๊อดแต่ละชนิดจะมีรูปร่างต่างกันแล้ว ยังมีระบบนิเวศที่อาศัยแตกต่างกันอีก ลูกอ๊อดบางชนิดจะว่ายน้ำระดับผิวน้ำหรือกลางน้ำและกินอาหาร แต่บางชนิดจะไม่กินอาหารแต่จะใช้อาหารจากถุงไข่แดงที่ติดมาจากไข่แทน บางชนิดเกาะติดอยู่กับก้อนหินหรือโขดหินในลำธารที่มีน้ำไหลแรง บางชนิดซุกซ่อนตัวอยู่ในโคลนที่ใต้พื้นน้ำ ขณะที่บางชนิดจะอยู่ในน้ำบนใบไม้

ลูกอ๊อด สามารถนำไปปรุงเป็นอาหารได้ในอาหารพื้นบ้านแบบอีสานหรืออาหารเหนือ เช่น แอ็บ, หมก หรือน้ำพริก

## อ้างอิง

## แหล่งข้อมูลอื่น
* Video of Hundreds of Tadpoles 
* How to Raise Tadpoles 
* Raising Tadpoles to Adulthood (University of California Berkeley) 

หมวดหมู่:สัตว์สะเทินน้ำสะเทินบก

หมวดหมู่:ชีววิทยาการเจริญ
แยกอุณากรรณ

**แยกอุณากรรณ** เป็นสี่แยกจุดตัดถนนเจริญกรุง, ถนนอุณากรรณ และถนนบูรพา ในพื้นที่เขตพระนคร กรุงเทพมหานคร อยู่ใกล้เคียงกับแยกเฉลิมกรุง ที่ตั้งของโรงภาพยนตร์ศาลาเฉลิมกรุง, ย่านการค้าเก่าแก่วังบูรพา และย่านการค้าพาหุรัด แหล่งค้าขายเสื้อผ้าสำเร็จรูปแห่งใหญ่
นอกจากนี้ บริเวณแยกอุณากรรณยังเป็นย่านร้านค้าอาวุธปืนที่มีชื่อเสียง เนื่องจากมีร้านจำหน่ายปืนรวมไปถึงอุปกรณ์ที่เกี่ยวข้องกับกีฬายิงปืนเป็นจำนวนมาก

## สถานที่สำคัญบริเวณแยก
* ดิโอลด์สยาม
* ศาลาเฉลิมกรุง

## แหล่งข้อมูลอื่น

อุณากรรณ
อุณากรรณ
หมวดหมู่:สถานที่ที่ตั้งชื่อตามพระนามของพระบรมวงศานุวงศ์ไทย
การเป็นลูกมือฝึกหัด

[thumb|240px|ลูกมือฝึกหัดอบชนมปังใน[สมัยกลาง]]

**การเป็นลูกมือฝึกหัด** () เป็นระบบการฝึกผู้ประกอบกิจการค้าหรือวิชาชีพรุ่นใหม่โดยใช้การฝึกหน้างาน และบ่อยครั้งมักมีการศึกษาประกอบ (งานในชั้นเรียนและงานอ่านหนังสือ) การเป็นลูกมือฝึกหัดทำให้ผู้ประกอบกิจได้ใบอนุญาตเพื่อประกอบกิจในวิชาชีพที่มีการวางระเบียบ

## ดูเพิ่ม
* สหกิจศึกษา
* การฝึกงาน (internship)

หมวดหมู่:อาชีพ
ซิตีไลฟ์

**ซิตีไลฟ์** เป็นเกมในรูปแบบการจำลองสร้างเมืองและสถานที่ต่างเพื่อพัฒนาที่ดิน และทำให้มีการเจริญเติบโตของเมืองที่เราสร้างโดยมีรุปแบบเช่นเดียวกับเกมซิมซิตี้มีรูปแบบที่เล่นต่างกันเป็นส่วนมากเช่นระบบ คอมมิวนิสต์ ระบบวรรณะ ระบบการดูแล และอื่นๆ

หมวดหมู่:วิดีโอเกมที่ออกวางจำหน่ายในปี พ.ศ. 2549
หมวดหมู่:วิดีโอเกมจำลอง
หมวดหมู่:เกมสำหรับวินโดวส์
หมวดหมู่:เกมสำหรับนินเท็นโดดีเอส
หมวดหมู่:วิดีโอเกมที่พัฒนาขึ้นในประเทศฝรั่งเศส
แยกวงเวียน รด. และแยกท้ายวัง

**แยกวงเวียน รด.** และ **แยกท้ายวัง** เป็นวงเวียนจุดตัดถนนสนามไชย, ถนนเจริญกรุง และถนนท้ายวัง ในพื้นที่แขวงพระบรมมหาราชวัง เขตพระนคร กรุงเทพมหานคร ซึ่งทางแยกทั้ง 2 แห่งอยู่ที่จุดเดียวกัน แต่แนวถนนเจริญกรุงและถนนท้ายวังจะเยื้องกันเล็กน้อย จึงมีการจัดการจราจรเป็นรูปแบบวงเวียน โดยไม่มีสัญญาณไฟจราจร วงเวียนแห่งนี้เป็นเพียงเครื่องกั้นทางชั่วคราวที่สามารถย้ายออกได้เมื่อมีพระราชพิธีต่าง ๆ ซึ่งต้องใช้พื้นที่บนถนนสนามไชย เช่น พระราชพิธีพระราชทานเพลิงพระศพสมเด็จพระเจ้าบรมวงศ์เธอ เจ้าฟ้ากัลยาณิวัฒนา กรมพระนราธิวาสราชนครินทร์ บดินทรเชษฐภคินี เป็นต้น

บริเวณทางแยกนี้มีสถานที่สำคัญตั้งอยู่ทั้ง 4 มุมถนน ได้แก่ หน่วยบัญชาการรักษาดินแดน (สวนเจ้าเชตุ) ซึ่งในอดีตใช้ชื่อกรมการรักษาดินแดน มีชื่อย่อว่า รด. เป็นที่มาของชื่อทางแยก เยื้องกันเป็นพระบรมมหาราชวัง ด้านท้ายวัง (พระตำหนักสวนกุหลาบ) และวัดพระเชตุพนวิมลมังคลารามราชวรมหาวิหาร (วัดโพธิ์) ซึ่งมีถนนท้ายวังแบ่งเขตวัดกับวัง และมีสวนสราญรมย์อยู่อีกด้านหนึ่งของทางแยก

## สถานที่สำคัญใกล้บริเวณแยก
* หน่วยบัญชาการรักษาดินแดน ที่ตั้งของพิพิธภัณฑ์รัชกาลที่ 6 
* สวนสราญรมย์ 
* วัดพระเชตุพนวิมลมังคลาราม
* พระบรมมหาราชวัง พระตำหนักสวนกุหลาบ และโรงเรียนพระตำหนักสวนกุหลาบ
* หอนาฬิกาหลวง จำลองขึ้นใหม่จากพระที่นั่งภูวดลทัศไนย ในพระบรมมหาราชวัง

## รูปภาพ

ภาพ:Bkksanamsaranrom0205a.jpg|สวนสราญรมย์
ภาพ:SAA bronze fountain in Saranrom park.M 0072.JPG|น้ำพุทองแดงภายในสวนสราญรมย์
ภาพ:Bangkok Reserve Affairs Center and Territorial Defense Command IMG 6852.JPG|หน่วยบัญชาการรักษาดินแดน 
ภาพ:Kinh Rama 6 Museum, Sanam chai rd, Phra Borom maha ratchawang, Phra nakhon, Bangkok - panoramio.jpg|ประตูทางเข้าหน่วยบัญชาการรักษาดินแดน 
ภาพ:Bell Tower - panoramio (3).jpg|หอกลอง
ภาพ:Phra Borom Maha Ratchawang, Phra Nakhon, Bangkok, Thailand - panoramio (100).jpg|หอนาฬิกาหลวง
ภาพ:Wat pho- Phra Borom maha Ratchawang, bangkok - panoramio.jpg|วัดพระเชตุพนวิมลมังคลาราม หรือวัดโพธิ์ ในด้านใกล้กับแยกท้ายวังและแยกวงเวียน ร.ด.
ภาพ:Saranrom Palace at Night.jpg|พระบรมราชานุสาวรีย์รัชกาลที่ 4 บริเวณหน้าพระราชวังสราญรมย์ในเวลากลางคืน
ภาพ:


## แหล่งข้อมูลอื่น

วงเวียน รด.
รด.
ภาษาเตอร์กิกโฆรอซอน

**ภาษาเตอร์กิกโฆรอซอน** (, ) เป็นภาษาหนึ่งในภาษากลุ่มเตอร์กิกที่พูดในบริเวณตอนเหนือของจังหวัดโฆรอซอนเหนือและจังหวัดโฆรอซอเนแรแซวี ประเทศอิหร่าน ผู้พูดภาษานี้เกือบทั้งหมดสามารถพูดภาษาเปอร์เซียได้

## การแพร่กระจายทางภูมิศาสตร์
ภาษาเตอร์กิกโฆรอซอนส่วนใหญ่ใช้พูดในอิหร่านหลายจังหวัด ถ้านับสำเนียงโอคุซของภาษาอุซเบกเป็นสำเนียงของภาษานี้ด้วย ก็จะมีผู้พูดอยู่ทางตอนใต้ของอุซเบกิสถานเช่นกัน ภาษานี้แบ่งเป็นสามสำเนียงคือ เหนือ ใต้และตะวันตก

## การจัดจำแนกและภาษาใกล้เคียง
ภาษาเตอร์กิกโฆรอซอนจัดอยู่ในภาษากลุ่มโอคุซของภาษากลุ่มเตอร์กิกซึ่งรวมภาษาตุรกี ภาษาอาเซอร์ไบจาน ภาษากากาอุซ ภาษาตุรกีกากาอุซบอลข่าน ภาษาเติร์กเมนและภาษาซาลาร์ และสำเนียงโอคุซที่ใช้พูดในอุซเบกิสถาน ภาษาเตอร์กิกโฆรอซอนถือว่าใกล้เคียงมากกับภาษาอุซเบกสำเนียงโอคุซและภาษาเติร์กเมน และใกล้เคียงกับสำเนียงของภาษาอาเซอร์ไบจานที่ใช้พูดในอิหร่าน

## เสียง
### พยัญชนะ

### สระ

## ระบบการเขียน
ภาษาเตอร์กิกโฆรอซอนมักไม่มีอักษรเขียน แต่อาจเขียนด้วยอักษรเปอร์เซียในแบบเปอร์เซีย-อาหรับ อักขรวิธีเตอร์กิกโฆรอซอนมีรูปร่างคล้ายกับชุดตัวอักษรอาหรับอาเซอร์ไบจาน

เนื่องจากภาษาเตอร์กิกโฆรอซอนมีเสียงสระมากกว่าทั้งภาษาอาหรับและภาษาเปอร์เซีย และเนื่องจากตัวอักษรอาหรับพื้นฐานไม่เพียงพอที่จะแยกแยะเสียงสระที่แตกต่างกัน (ซึ่งการออกเสียงผิดอาจเปลี่ยนความหมายของคำได้ในบางครั้ง) เช่นเดียวกับในชุดตัวอักษรอาหรับอาเซอร์ไบจาน จึงมีการใช้เครื่องหมายกำกับเสียงไว้บนตัวอักษรที่มีอยู่ อย่างไรก็ตาม ในการใช้งานทั่วไป เครื่องหมายกำกับเสียงเหล่านี้มักถูกละเว้น และการออกเสียงจะมาจากบริบทและจากกฎความกลมกลืนของสระ/พยัญชนะ ในตารางด้านล่าง สระเหล่านี้แสดงด้วยพื้นหลังสีเบจ

## ลักษณะของภาษา
### นาม
คำนามทำให้เป็นรูปพหูพจน์ด้วยการเติมปัจจัย-lAr ซึ่งมีสองรูปคือ -lar และ –lær ขึ้นกับการเปลี่ยนเสียงสระ การกของนามจำแนกโดยการลงท้ายด้วยปัจจัยที่ขึ้นกับการเปลี่ยนเสียงสระและสระหรือพยัญชนะที่ตามมา การแสดงความเป็นเจ้าของจะเติมปัจจัยเข้าที่นามที่ถูกถือครอง

### สรรพนาม
ภาษาเตอร์กิกโฆรอซอนมีสรรพนามแทนบุคคล 6 คำ และจะมีการลงท้ายต่างจากนามปกติ

### สรรพนามแสดงความเป็นเจ้าของ

### กริยา
คำกริยามีการแบ่งย่อยตามกาล ความมุ่งหมาย มาลา บุคคล และจำนวน รูปพื้นฐานของกริยาลงท้ายด้วย -max

## อ้างอิง

### บรรณานุกรม
* 
* 

## ข้อมูลเพิ่มเติม
*   (ดาวน์โหลดได้ที่: https://turuz.com/storage/Language/2015/0861-_Dil_Ashnayi_Ba_Zabane_Turki_Xorasani_Celal_Qulizade_Merzeci.pdf / หน่วยเก็บถาวร)

## แหล่งข้อมูลอื่น

หมวดหมู่:ภาษารูปคำติดต่อ
หมวดหมู่:ตระกูลภาษาเตอร์กิก
หมวดหมู่:ภาษาในประเทศอิหร่าน
แยกบรมราชชนนี

**แยกบรมราชชนนี** เป็นสี่แยกจุดตัดถนนจรัญสนิทวงศ์ ถนนสมเด็จพระปิ่นเกล้า และเป็นจุดเริ่มต้นของถนนบรมราชชนนี ในพื้นที่เขตบางกอกน้อยและบางพลัด กรุงเทพมหานคร ในอดีตมีชื่อเรียกว่า "แยกปิ่นเกล้า" หรือ "แยก 35 โบวล์" เนื่องจากเคยเป็นที่ตั้งของสถานบริการโบว์ลิงแห่งหนึ่ง ชื่อ "35 โบวล์" (ปิดตัวปี พ.ศ. 2542) ต่อมาเปลี่ยนชื่อเป็นแยกบรมราชชนนี ตามชื่อถนนพระราชทานจากพระบาทสมเด็จพระมหาภูมิพลอดุลยเดชมหาราช บรมนาถบพิตร ปัจจุบันแยกนี้มีอุโมงค์ลอดทางแยกตามแนวถนนจรัญสนิทวงศ์ ซึ่งขุดเมื่อ พ.ศ. 2553 แล้วเสร็จเมื่อ พ.ศ. 2556 และมีสะพานข้ามแยกบนถนนบรมราชชนนีและถนนสมเด็จพระปิ่นเกล้า

## สถานที่สำคัญบริเวณแยก
* ห้างสรรพสินค้าพาต้า
* ธนบุรีรามา

## อ้างอิง

## ดูเพิ่ม
* ถนนบรมราชชนนี

## แหล่งข้อมูลอื่น

บรมราชชนนี
บรมราชชนนี
บรมราชชนนี
หลวงพรตพิทยพยัต (พรต เดชา)

**ศาสตราจารย์พรต เดชา** หรือ **อำมาตย์โท ศาสตราจารย์ หลวงพรตพิทยพยัต** () เกิดเมื่อวันที่ 17 พฤศจิกายน พ.ศ. 2438 เป็นอาจารย์ชาวไทย เริ่มดำรงตำแหน่งเป็นอาจารย์พิเศษสังกัดกระทรวงศึกษาธิการ พรตเคยดำรงตำแหน่งสำคัญทางการศึกษาเป็นคณบดีคณะอักษรศาสตร์และวิทยาศาสตร์ จุฬาลงกรณ์มหาวิทยาลัยในช่วง พ.ศ. 2478 - 2483 และหัวหน้าแผนกปรุงยา คณะแพทยศาสตร์และศิริราชพยาบาล จุฬาลงกรณ์มหาวิทยาลัย

## ประวัติ
พรต เดชา เกิดเมื่อวันที่ 17 พฤศจิกายน พ.ศ. 2438 เข้ารับการศึกษา ณ โรงเรียนสวนกุหลาบ ต่อมาได้เข้าศึกษาต่อในสาขาวิชาวิทยาศาสตร์ ณ มหาวิทยาลัยบริสตอล ภายหลังสำเร็จการศึกษาแล้วได้ดำรงตำแหน่งอาจารย์พิเศษ สังกัดกระทรวงศึกษาธิการ เมื่อวันที่ 1 มิถุนายน พ.ศ. 2463 ในระหว่างนั้นได้เป็นอาจารย์พิเศษทำการสอนในหลายโรงเรียน ต่อมาเมื่อวันที่ 4 ตุลาคม ปีเดียวกัน ได้ย้ายมาเป็นอาจารย์ประจำโรงเรียนมัธยมวัดเบญจมบพิตร รับผิดชอบในวิชาคณิตศาสตร์และวิทยาศาสตร์ และได้รับพระราชทานยศเป็นรองอำมาตย์เอกในวันที่ 10 ธันวาคม พ.ศ. 2466

ต่อมาก็ได้เลื่อนยศเป็นอำมาตย์โทและได้รับพระราชทานบรรดาศักดิ์เป็น "หลวงพรตพิทยพยัต" เมื่อวันที่ 22 ธันวาคม พ.ศ. 2464 และได้ย้ายมาเป็นอาจารย์ในคณะอักษรศาสตร์และวิทยาศาสตร์ จุฬาลงกรณ์มหาวิทยาลัย เมื่อวันที่ 27 พฤษภาคม พ.ศ. 2471 รับผิดชอบงานสอนวิชาฟิสิกส์แก่นิสิตเตรียมแพทย์ เตรียมเภสัชศาสตร์ และสอนวิชาฟิสิกส์และคณิตศาสตร์แก่นิสิตวิทยาศาสตร์ และนิสิตวิศวกรรมศาสตร์ ต่อมาได้รับทุนจากมูลนิธิร็อกเกอะเฟลเลอร์ไปศึกษาต่อในชั้นดุษฎีบัณฑิต ณ มหาวิทยาลัยบริสตอล ประเทศอังกฤษ ในสาขาวิทยาศาสตร์ และได้เปิดทำการสอนในวิชาสเปกโทสโคปีแก่นิสิตวิทยาศาสตร์ในเวลาต่อมา

พรตดำรงตำแหน่งเป็นคณบดีคณะอักษรศาสตร์และวิทยาศาสตร์ จุฬาลงกรณ์มหาวิทยาลัยในช่วง พ.ศ. 2478 - 2483 และหัวหน้าแผนกปรุงยา คณะแพทยศาสตร์และศิริราชพยาบาล จุฬาลงกรณ์มหาวิทยาลัย พ.ศ. 2475 - 2476 และถึงแก่กรรมเมื่อวันที่ 3 มิถุนายน พ.ศ. 2483 ขณะเล่นกอล์ฟ ณ สนามดุสิต ด้วยอาการเส้นเลือดในสมองแตก สิริอายุรวม 44 ปี

## อนุสรณ์สถาน
[thumb|left|อนุสาวรีย์หลวงพรต-ท่านเลี่ยมที่[โรงเรียนพรตพิทยพยัต ในสมัยก่อน|225px]]
* โรงเรียนพรตพิทยพยัต
* อนุสาวรีย์หลวงพรต-ท่านเลี่ยม ตั้งอยู่ภายใน อุทยานหลวงพรต-ท่านเลี่ยม ตัวอนุสาวรีย์นั้นวางศิลาฤกษ์ ในวันที่ 9 ธันวาคม พ.ศ. 2525 แต่ตัวอุทยานก่อสร้างในยุคต่อมานำโดย นายเฉลียว พงศาปาน ผู้บริหารในยุคนั้น

## ดูเพิ่ม
* โรงเรียนพรตพิทยพยัต
* เลี่ยม บุนนาค ภรรยา

## แหล่งข้อมูลอื่น
* หลวงพรตพิทยพยัต: Luang Brata
* บทความทางวิชาการที่ หลวงพรตพิทยพยัตเขียนร่วมกับซี . เอฟ. พาวเวล
* ศูนย์กลางชุมชนนักเรียนโรงเรียนพรตพิทยพยัต

## อ้างอิง

พรตพิทยพยัต (พรต เดชา)
หมวดหมู่:นักวิทยาศาสตร์ชาวไทย
หมวดหมู่:อาจารย์คณะวิทยาศาสตร์
หมวดหมู่:อาจารย์คณะเภสัชศาสตร์
หมวดหมู่:บุคคลจากโรงเรียนสวนกุหลาบวิทยาลัย
หมวดหมู่:บุคคลจากคณะวิทยาศาสตร์ จุฬาลงกรณ์มหาวิทยาลัย
หมวดหมู่:บุคคลจากคณะเภสัชศาสตร์ จุฬาลงกรณ์มหาวิทยาลัย
หมวดหมู่:ศิษย์เก่าจากมหาวิทยาลัยบริสตอล
โรงเรียนมัญจาศึกษา

**โรงเรียนมัญจาศึกษา** (อังกฤษ : Manchasuksa School,อักษรย่อ: ม.ศ. ,M.C.) เป็นสถานศึกษาแห่งแรกของจังหวัดขอนแก่นที่ผ่านการประเมินโรงเรียนต้นแบบ โรงเรียนในฝัน และโรงเรียนวิถีพุทธชั้นนำ รุ่นที่ 10    

## ประวัติโรงเรียนมัญจาศึกษา
**โรงเรียนมัญจาศึกษา** ก่อตั้งขึ้นในปี พ.ศ. 2515 เปิดสอนระดับมัธยมศึกษาตอนต้น จำนวน 2 ห้องเรียน จำนวนนักเรียน 90 คน เป็นโรงเรียนสาขาของโรงเรียนบ้านไผ่ (ขก5) อำเภอบ้านไผ่ จังหวัดขอนแก่น ปีแรกที่เปิดทำการสอนได้อาศัยที่เรียนชั่วคราวของโรงเรียนชุมชนบ้านหันมัญจา คีรี อำเภอมัญจาคีร ี(โรงเรียนประถม) เป็นสถานที่เรียนชั่วคราวมี นายสุวรรณ พิริยะอนันตกุล ศึกษาธิการอำเภอมัญจาคีรี รักษาการในตำแหน่งครูใหญ่  ในปีเดียวกันนั้น ได้แต่งตั้ง  นายอุดม ภักดี ให้มาดำรงค์ตำแหน่งครูใหญ่ ใน ปี พ.ศ. 2516 โรงเรียน อำเภอและจังหวัดร่วมกันทำเรื่องขอโรงบ่มใบยาขององค์การยาสูบขององค์การยาสูบ กระทรวงการคลัง ซึ่งได้เลิกกิจการไป กระทรวงการคลังได้อนุเคราะห์มอบให้เป็นกรรมสิทธิ์ของกรมสามัญศึกษา เพื่อใช้เป็นที่ตั้งของโรงเรียนมัธยมศึกษาประจำอำเภอ มีเนื้อที่ประมาณ 23 ไร่ 1 งาน 61 ตารางวา และสิ่งปลูกสร้างอื่น ๆ อีก แต่ค่อนข้างชำรุด ที่ดินแปลงนี้เป็นที่ตั้งของอาคารเรียน โรงฝึกงาน แปลงเกษตร โรงอาหาร หอประชุม สนามกีฬาบางส่วนเนื่องจากสถานที่ของโรงเรียนคับแคบ ต่อมาจังหวัดได้อนุมัติให้โรงเรียนใช้ที่ดินราชพัสดุอีก 1 แปลง เนื้อที่ประมาณ 15 ไร่ 1 งาน 91 ตารางวา และปัจจุบันโรงเรียนมีเนื้อที่รวม 2 แปลง เป็นเนื้อที่ 38 ไร่ 3 งาน 52 ตารางวา 

## รายนามผู้บริหารโรงเรียนมัญจาศึกษา

## แผนการเรียนการสอนของทางโรงเรียน/หลักสูตร
* แผนการเรียนห้องเรียนหลักสูตรทั่วไป
* แผนการเรียนห้องเรียนพิเศษ วิทยาศาสตร์ คณิตศาสตร์ เทคโนโลยีและสิ่งแวดล้อม GIFTED GTEP , (GEFTED AND TALENTED EDUCATION PROGRAM)

## ศิษย์เก่าที่มีชื่อเสียง
* พิมศิริ ศิริแก้ว  (นักยกน้ำหนักเหรียญเงินโอลิมปิก2012)

## อ้างอิง

## แหล่งข้อมูลอื่น
* เว็บไซต์โรงเรียนมัญจาศึกษา
* 
* 

หมวดหมู่:โรงเรียนในจังหวัดขอนแก่น
หมวดหมู่:โรงเรียนมัธยมศึกษาประจำอำเภอในจังหวัดขอนแก่น
หมวดหมู่:โรงเรียนมัธยมศึกษาขนาดใหญ่
หมวดหมู่:โรงเรียนสังกัดสำนักงานเขตพื้นที่การศึกษามัธยมศึกษาขอนแก่น
หมวดหมู่:โรงเรียนที่ก่อตั้งในปี พ.ศ. 2515
หมวดหมู่:อำเภอมัญจาคีรี
วงเวียนเล็ก

**แยกวงเวียนเล็ก** ปัจจุบันเป็นสี่แยกจุดบรรจบถนนอรุณอมรินทร์ตัดใหม่และถนนสมเด็จเจ้าพระยา กับถนนประชาธิปก ในพื้นที่เขตธนบุรี และคลองสาน กรุงเทพมหานคร บริเวณหน้าโรงเรียนศึกษานารี ในอดีตเคยเป็นวงเวียนหอนาฬิกาที่รับการจราจรจากสะพานพุทธ และวงเวียนสมเด็จพระเจ้าตากสิน หรือวงเวียนใหญ่ มีทางแยกถนนสมเด็จเจ้าพระยาไปยังท่าดินแดงและคลองสาน และมีทางแยกถนนเทศบาลสาย 3 เลียบคลองบางไส้ไก่ไปยังชุมชนย่านบุปผารามและวัดกัลยาณมิตร วงเวียนนี้จึงเรียกชื่อว่า "วงเวียนเล็ก" คู่กับ "วงเวียนใหญ่" ที่อยู่ใกล้เคียงกัน

ในภายหลังมีการก่อสร้างสะพานพระปกเกล้า ซึ่งมีเชิงลาดขึ้นสะพานใกล้วงเวียนเล็กมาก จึงได้รื้อวงเวียนเล็กและหอนาฬิกาเดิมทิ้ง และปรับให้เป็นแยกวงเวียนเล็กในช่วงที่สะพานพระปกเกล้ายังก่อสร้างไม่แล้วเสร็จ หลังจากสะพานพระปกเกล้าแล้วเสร็จ เพื่อไม่ให้เป็นการตัดกระแสการจราจรหลักบนถนนประชาธิปกทั้งขาขึ้นและขาลงสะพานพระปกเกล้า จึงได้ยกเลิกการเป็นแยกวงเวียนเล็กทำเกาะกลางถนนปิดกั้นตามแนวถนนประชาธิปก ทำให้กายภาพปัจจุบันไม่มีสภาพการเป็นวงเวียนหรือสี่แยกอีกต่อไป โดยแยกวงเวียนเล็กแต่ละฝั่งจะไม่สามารถสัญจรถึงกันได้ ต้องไปกลับรถที่แยกบ้านแขกหรือใต้สะพานพุทธแทน

นอกจากนี้ จุดบรรจบถนนเทศบาลสาย 3 บริเวณหน้าโรงเรียนศึกษานารียังได้มีการตัดถนนอรุณอมรินทร์มาเชื่อมต่อในภายหลัง ทำให้ช่องทางสัญจรจากย่านวัดกัลยาณ์ขยายใหญ่ขึ้น และสามารถใช้เป็นเส้นทางลัดออกจากวงเวียนเล็กไปยังแยกวังเดิมและแยกศิริราชได้สะดวกยิ่งขึ้น แต่รถที่มาจากถนนอรุณอมรินทร์เข้าสู่แยกวงเวียนเล็กจะถูกบังคับให้เลี้ยวซ้ายเพื่อขึ้นสะพานพระปกเกล้า ไม่สามารถตัดกระแสการจราจรไปใช้สะพานพุทธได้

ปัจจุบัน บริเวณแยกวงเวียนเล็กมีการก่อสร้างหอนาฬิกาขึ้น บริเวณริมคลองสมเด็จเจ้าพระยา ฝั่งเขตคลองสาน เพื่อฟื้นฟูประวัติศาสตร์ท้องถิ่นของวงเวียนเล็กอีกครั้งหนึ่ง

## สามแยกมารยาทดี
เป็นสามแยกจุดบรรจบของถนนพญาไม้ (ถนนใต้สะพานพุทธและสะพานพระปกเกล้าฝั่งธนบุรี) กับถนนสมเด็จเจ้าพระยา เกิดขึ้นภายหลังการก่อสร้างสะพานพระปกเกล้า ที่ทำให้เส้นทางสัญจรใต้สะพานพุทธที่เคยบรรจบออกสู่ถนนประชาธิปกโดยตรง ต้องย้ายมายังตำแหน่งปัจจุบันห่างจากถนนประชาธิปกเล็กน้อย สามแยกแห่งนี้ไม่มีชื่ออย่างเป็นทางการ แต่เรียกกันในท้องถิ่นว่าสามแยกมารยาทดี เนื่องจากเป็นทางแยกที่ไม่มีสัญญาณไฟจราจร แต่อาศัยการให้ทางของรถแต่ละทิศทาง บริเวณสามแยกเป็นที่ตั้งของตลาดพระเครื่องวงเวียนเล็ก และมีร้านอาหารหลายร้านที่ขึ้นชื่อในย่านวงเวียนเล็ก

## สถานที่สำคัญบริเวณแยก
* โรงเรียนศึกษานารี
* วัดประยุรวงศาวาส
* วัดพิชัยญาติการาม
* วัดอนงคาราม

## ดูเพิ่ม
* ถนนอรุณอมรินทร์
* สะพานพระปกเกล้า
* ถนนประชาธิปก
* รถไฟฟ้ามหานคร สายสีม่วง

## แหล่งข้อมูลอื่น

เล็ก
เล็ก
วงเวียนเล็ก
วงเวียนเล็ก
วงเวียนเล็ก
เตยหอม

**เตยหอม** () เป็นไม้ยืนต้นพุ่มเล็ก ขึ้นเป็นกอ ใบเป็นใบเดี่ยว เรียงสลับเวียนเป็นเกลียวขึ้นไปจนถึงยอด ใบเป็นทางยาว สีเข้ม เป็นมันเผือก ขอบใบเรียบ​ แต่ใบบางต้นอาจมีหนาม ในใบมีกลิ่นหอมจากน้ำมันหอมระเหย Fragrant Screw Pine สีเขียวจากใบเป็นสีของคลอโรฟิลล์ ใช้แต่งสีขนมได้

## การใช้ประโยชน์
ในบังกลาเทศเรียกว่า *ketaki* ใช้เพิ่มกลิ่นหอมของ *[[ข้าวพิลาฟ]]* หรือข้าวปุเลา  *[[บิรยานี]]* และพุดดิ้งมะพร้าว *payesh*  ในอินโดนีเซียเรียก *pandan wangi* พม่าเรียก *soon-mhway*  ในศรีลังกาเรียก *rampe*   ในเวียดนามเรียก *lá dứa* ใบใช้ได้ทั้งใบสดและใบแห้ง และมีขายในรูปใบแช่แข็งในประเทศที่ปลูกไม่ได้ ใช้ปรุงกลิ่นในอาหารของหลายประเทศเช่น อินโดนีเซีย สิงคโปร์ ฟิลิปปินส์ มาเลเซีย ไทย บังกลาเทศ เวียดนาม จีน ศรีลังกา และพม่า โดยเฉพาะข้าวและขนม แต่บางส่วนที่จะนำมาต้มให้ระเหยออกมาน้ำสี ซึ่งสามารถใช้ในงานศิลปะ เช่น การมัดย้อมเสื้อผ้า เพิ่มหาแนวทางการใช้ประโยชน์ใหม่ๆ  
เตยหอมในอินเดีย|thumb|200px|left

การใช้มีทั้งนำไปขยำกับกะทิ ใส่ในภาชนะหุงต้ม ไก่ใบเตยจะเป็นการนำใบเตยมาห่อไก่แล้วนำไปทอด ใช้แต่งกลิ่นเค้กใบเตย และของหวานอื่น ๆ  ในฟิลิปปินส์ใช้เตยหอมแต่งกลิ่นในสลัดที่เรียก  *buko pandan*

กลิ่นหอมของใบเตยเกิดจากสารเคมีที่เรียกว่า 2-acetyl-1-pyrroline ซึ่งเป็นกลิ่นแบบเดียวกับที่พบในขนมปังขาว ข้าวหอมมะลิและดอกชมนาด  มีสารสกัดจากใบเตยขาย ซึ่งมักจะแต่งสีเขียว ใบใช้ไล่แมลงสาบได้

## อ้างอิง

* Li J. and Ho S.H. (2003). Pandan leaves (''Pandanus amaryllifolius'' Roxb.) As A Natural Cockroach Repellent . *Proceedings of the 9th National Undergraduate Research Opportunites Programme* (2003-09-13).
* Van Wyk, Ben-Erik (2005). *Food Plants of the World*. Portland, Oregon: Timber Press, Inc. ISBN 0-88192-743-0
* 

## แหล่งข้อมูลอื่น

* Spices: ''P. amaryllifolius''
* ''Pandanus amaryllifolius'' photo
* Siam-Herbs 

หมวดหมู่:วงศ์เตยทะเล
หมวดหมู่:เครื่องเทศ
หมวดหมู่:พืชใช้แต่งกลิ่นอาหาร
คำฝอย

thumb|''Carthamus tinctorius''

**คำฝอย** () เป็นไม้ล้มลุก ในวงศ์ทานตะวัน (Asteraceae) มีความสูง 40-130 เซนติเมตร ลำต้นเป็นสันแตกกิ่งก้านมาก ใบเดี่ยวเรียงสลับรูปวงรี ใบหอก หรือขอบขนาน ขอบใบหยักฟันเลื่อย ปลายเป็นหนามแหลม ใบประดับแข็งเป็นหนาม รองรับช่อดอก ดอกเป็นดอกช่อ มีดอกย่อยขนาดเล็ก ๆ จำนวนมาก ออกที่ปลายยอด ดอกอ่อนเป็นสีเหลืองแล้วเปลี่ยนเป็นสีแดงภายหลัง ผลแห้งไม่แตก เมล็ดเป็นรูปสามเหลี่ยม สีขาว ขนาดเล็ก

สารสีเหลืองส้มในกลีบดอกคือคาร์ทามินและ แซฟฟลาเวอร์เยลโลว์ ใช้แต่งสีอาหาร โดยนำดอกมาแช่น้ำร้อนและใช้ทำสีย้อมผ้ามาแต่โบราณ
ซึ่งดอกคำฝอยแห้ง พบปรากฏเรียกอยู่ในพระคัมภีร์ทางการแพทย์แผนไทยในชื่อว่า "**โกฐกุสุมภ์**"
นอกจากนี้แล้ว ดอกของคำฝอยยังทำมาชงน้ำร้อนดื่มเพื่อสุขภาพได้แบบเก็กฮวยหรือน้ำชาได้อีกด้วย

## วรรณกรรม
คำฝอย ยังกลายมาเป็นชื่อบทในวรรณกรรมของญี่ปุ่นเรื่อง "ตำนานเก็นจิ" () ตอน "ซูเอ็ตสึมูฮานะ" (末摘花) ด้วย ซึ่งแปลได้ว่า "คำฝอย" อันเป็นบทที่ 6 จากทั้งหมด 54 บท

## อ้างอิง

## แหล่งข้อมูลอื่น

*Complementary and Alternative Healing University (Chinese Herbology)
* Ahmed M. Zahran, M. F. Omran, S. Z. Mansour and N. K. ‎Ibrahim. Effectiveness of *Carthamus tinctorius L.* in the ‎Restitution of Lipid Composition in Irradiated Rats. *Egypt. ‎J. Rad. Sci. Applic.*, 20(1): 75-94 (2007).‎
* Safflower production (in the United States) 
* Safflower field crops manual
* UN FAO statistics on safflower production
* Globe and Mail: "Calgary firm turns safflower into insulin"
*List of Chemicals in Safflower (Dr. Duke's Databases) 

หมวดหมู่:วงศ์ทานตะวัน
หมวดหมู่:พืชให้สีย้อม
หมวดหมู่:พืชที่รับประทานได้
กุหลาบมอญ

**กุหลาบมอญ** หรือ **ยี่สุ่น** () ไม้พุ่มสูง 1-2 เมตร ลำต้นและกิ่งก้านมีหนามแหลม ใบประกอบแบบขนนก เรียงสลับ ใบย่อยรูปไข่ ขอบใบหยักฟันเลื่อย ดอกออกที่ปลายกิ่งเป็นดอกช่อ กลีบดอกสีชมพู กลิ่นหอม ผลเป็นผลกลุ่ม ใช้แต่งกลิ่นขนม เชื่อว่าชาวมอญนำมาปลูกในไทยสมัยสมเด็จพระนเรศวรมหาราช

เป็นกุหลาบลูกผสมที่ได้มาจาก *[[Rosa gallica]]* และ *[[Rosa moschata]]* การวิเคราะห์ DNA แสดงให้เห็นว่ากุหลาบสายพันธุ์ที่สาม *[[Rosa fedtschenkoana]]* มีความเกี่ยวข้องทางพันธุกรรมกับกุหลาบมอญ ซึ่งบ่งชี้ว่าอาจมีต้นกำเนิดที่เชิงเขาของเอเชียกลางหรืออิหร่าน

ดอกไม้ชนิดนี้ขึ้นชื่อในเรื่องกลิ่นหอมอันละเอียดอ่อน และมักเก็บเกี่ยวเพื่อนำไปทำน้ำมันดอกกุหลาบ ซึ่งใช้ในการทำน้ำหอมและทำน้ำกุหลาบ กลีบดอกยังสามารถรับประทานได้อีกด้วย นิยมใช้แต่งกลิ่นอาหาร เป็นเครื่องเคียง เป็นชาสมุนไพร กุหลาบมอญเป็นดอกไม้ประจำชาติของอิหร่าน

ในปี 2019 กุหลาบมอญได้รับการเพิ่มเข้าในรายชื่อมรดกทางวัฒนธรรมที่จับต้องไม่ได้ของยูเนสโก ในฐานะองค์ประกอบหนึ่งของมรดกทางวัฒนธรรมซีเรีย

## อ้างอิง

* มหาวิทยาลัยมหิดล. สมุนไพรสวนสิรีรุกขชาติ. กทม. คณะเภสัชศาสตร์ มหาวิทยาลัยมหิดล. 2539

## แหล่งข้อมูลอื่น
* Harkness, P. (2003). *The Rose: An Illustrated History*. Firefly.
* Huxley, A., ed. (1992). *New RHS Dictionary of Gardening*. Macmillan.
* Damask Rose

หมวดหมู่:สกุลกุหลาบ
หมวดหมู่:พืชใช้แต่งกลิ่นอาหาร